
ĮVADAS

Lietuvos Respublikos aplinkos monitoringo įstatymas, patvirtintas Lietuvos Respublikos prezidento 1997 m. lapkričio 20 d. įsakymu Nr. VIII-529 „Lietuvos Respublikos aplinkos monitoringo įstatymas“, nustatė monitoringo organizacinę struktūrą, kurioje įteisinti trys aplinkos monitoringo lygiai – valstybinis, savivaldybių ir ūkio subjektų aplinkos monitoringai. 
Savivaldybių aplinkos monitoringo vykdymo tvarką reglamentuojantys nuostatai – „Bendrieji savivaldybių aplinkos monitoringo nuostatai“, patvirtinti Lietuvos Respublikos aplinkos ministro 2004 m. rugpjūčio 16 d. įsakymu Nr. D1-436 „Dėl bendrųjų savivaldybių aplinkos monitoringo nuostatų patvirtinimo“. Juose nustatyta savivaldybių aplinkos monitoringo vykdymo, monitoringo programų rengimo ir derinimo, duomenų kaupimo, saugojimo ir teikimo fiziniams bei juridiniams asmenims tvarka. 
Savivaldybės aplinkos monitoringą pagal specialiai paruoštas programas privalo vykdyti pagal Lietuvos Respublikos aplinkos monitoringo įstatymą, patvirtintą Lietuvos Respublikos prezidento 1997 m. lapkričio 20 d. įsakymu Nr. VIII-529 „Lietuvos Respublikos aplinkos monitoringo įstatymas“. Pagrindinis specifinis savivaldybių monitoringo bruožas, lyginant jį su valstybiniu, yra tas, kad vykdant savivaldybių lygmens monitoringą, siekiamas detalesnis teritorijos ištyrimas. Savivaldybių aplinkos monitoringas – aplinkos monitoringo sistemos dalis, apimanti savivaldybių lygiu joms priskirtose teritorijose vykdomus sistemingus gamtinės aplinkos bei jos komponentų būklės ir jų tarpusavio sąveikos stebėjimus, antropogeninio poveikio aplinkai vertinimą ir prognozes.
Jonavos rajono savivaldybės aplinkos monitoringo programa rengiama 6 metų (2021–2026 m.) laikotarpiui, atsižvelgiant į Jonavos rajono bendrojo plano sprendinius, vykdytų monitoringų rezultatus, Jonavos rajono savivaldybės administracijos pasiūlymus bei galiojančius teisės aktus.
Programos rengimą organizavo Jonavos rajono savivaldybės administracijos Turto ir aplinkos apsaugos skyrius.



[bookmark: _Toc48321457]1. BENDRA INFORMACIJA APIE TERITORIJĄ, KURIAI RENGIAMA PROGRAMA

[bookmark: _Hlk49414843]Bendrieji duomenys. Jonavos rajono savivaldybė (1.1 pav.) yra Lietuvos centrinėje dalyje, Kauno apskrityje. Šiaurės rytuose Jonavos rajono savivaldybė ribojasi su Ukmergės, rytuose – su Širvintų, pietuose – su Kaišiadorių, vakaruose – su Kauno, šiaurės vakaruose – su Kėdainių rajonais. Savivaldybės centras – Jonavos miestas, įsikūręs Neries pakrantėje, kuriai būdingas raiškus reljefas. Atstumas keliais nuo Jonavos iki Vilniaus – apie 92 km, iki Kauno – apie 35 km, iki Klaipėdos – apie 240 km. Jonavos rajono savivaldybėje gyvena apie 40,9 tūkst. nuolatinių gyventojų (Lietuvos statistikos departamento duomenys pagal 2020 m. liepos 1 d. nuolatinių gyventojų skaičių). Jonavos rajono savivaldybės plotas yra 944 km2, iš jų 45,66 % užima žemdirbystės plotai, 41,3 % – miškai, 4,98 % – miestai ir gyvenvietės, 2,9 % – pramonės įmonės ir keliai, 2,22 % – vandenys, 6,57 % – kitos paskirties plotai. Tai yra keturiasdešimtas pagal dydį rajonas Lietuvoje.
 [image: Žemėlapis]Jonavos rajono savivaldybė

1.1 pav. Jonavos rajonas Lietuvos geografiniu požiūriu

Jonavos rajono savivaldybės teritorijoje yra 1 miestas (Jonava), 3 miesteliai (Panoteriai, Rukla, Žeimiai) ir 277 kaimai. Savivaldybės centras Jonava yra įsikūręs dešiniajame Neries krante. Jonavos rajono savivaldybės teritorijoje yra 9 seniūnijos (skliausteliuose – seniūno būstinė) (1.2 pav.):
•	Bukonių seniūnija (Bukonys),
•	Jonavos miesto seniūnija (Jonava),
•	Kulvos seniūnija (Kulva),
•	Ruklos seniūnija (Rukla),
•	Šilų seniūnija (Šilai),
•	Šveicarijos seniūnija (Šveicarija),
•	Upninkų seniūnija (Upninkai),
•	Užusalių seniūnija (Užusaliai),
•	Žeimių seniūnija (Žeimiai).

1.2 pav. Jonavos rajono savivaldybę sudarančios seniūnijos

Pagal seniūnijų plotą didžiausia yra Upninkų seniūnija (173 km2), mažiausia – Jonavos miesto seniūnija (10,64 km2). Pagal gyventojų skaičių didžiausia yra Jonavos miesto seniūnija (28,3 tūkst. gyventojų), mažiausia – Upninkų seniūnija (700 gyventojų) (Jonavos rajono savivaldybė 2020).
Visose Jonavos rajono savivaldybės seniūnijose veiklą vykdo kaimo bendruomenės. Seniūnijose ugdymo paslaugas teikia ugdymo įstaigos, kultūros paslaugas – kultūros centrai ar jų filialai, viešosios bibliotekos filialai, keliose seniūnijose veikia muziejai. Beveik visose seniūnijose paslaugas teikia sveikatos priežiūros įstaigos ar medicinos punktai (Jonavos rajono savivaldybė 2020).
Istorija. Jonavos miestelis pradėjo formuotis XVII a. iš greta esančio Skarulių dvaro. 1950 m. birželio 20 d. iš panaikintos Kauno apskrities 14 apylinkių, panaikintos Kėdainių apskrities 8 apylinkių, panaikintos Širvintų apskrities 1 apylinkės ir panaikintos Ukmergės apskrities 4 apylinkių buvo sudarytas Jonavos rajonas. Plotas buvo 598 km2. 
1995 m. vietoj Jonavos rajono įsteigta Jonavos rajono savivaldybė. 2009 m. spalio 22 d. savivaldybės tarybos sprendimu Nr. 1 TS-291 sudarytos 48 seniūnaitijos.
Gyventojų skaičius. Statistikos departamento duomenimis, 2018 m. Jonavos rajono savivaldybėje buvo 41 796 gyventojai (miestuose – 26 853 gyventojai, kaimuose – 14 943 gyventojai). 2019 m. Jonavos rajono savivaldybėje buvo 41 349 gyventojai (miestuose – 26 560 gyventojų, kaimuose – 14 789 gyventojai). 2020 m. Jonavos rajono savivaldybėje buvo 40 936 gyventojai (miestuose – 26 282 gyventojai, kaimuose – 14 654 gyventojų) (1.1  lentelė).

1.1 lentelė. Gyventojų skaičiaus kitimas Jonavos rajono savivaldybėje 2010–2020 m. liepos 1 d. (Lietuvos statistikos departamento duomenys)
	Metai
Teritorija
	2010
	2011
	2012
	2013
	2014
	2015
	2016
	2017
	2018
	2019
	2020

	Miestas
	33683
	30496
	29979
	29525
	29176
	28742
	28287
	27378
	26853
	26560
	26282

	Kaimas
	17182
	15676
	15413
	15223
	14926
	14719
	14647
	14829
	14943
	14789
	14654

	Iš viso
	50865
	46172
	45392
	44748
	44102
	43461
	42934
	42207
	41796
	41349
	40936



Jonavos rajono savivaldybės 1 km2 tenka 43,6 žmonės (Lietuvoje – 42,8) (2020 m. duomenimis).
Susisiekimo sistema. Jonavos rajono savivaldybę kerta tarptautinė magistralė Kaunas-Daugpilis, užtikrinanti puikų susisiekimą su tarptautiniais transporto koridoriais Klaipėda-Kaunas-Vilnius- Minskas-Maskva (Kijevas) bei Via Baltica (Berlynas-Varšuva-Kaunas-Ryga-Talinas (Helsinkis)) ir automagistrale Vilnius-Panevėžys-Šiauliai-Palanga. Nuo šių transporto magistralių Jonavos miestas tėra nutolęs vidutiniškai 30–40 kilometrų atstumu. Iš krašto kelių, kertančių savivaldybę, svarbiausias – Šiauliai-Kėdainiai-Jonava-Elektrėnai. Jonavoje susikerta geležinkelio magistralės iš Vilniaus, Kauno ir Klaipėdos (Jonavos rajono savivaldybė 2020, Jonavos rajono savivaldybės oro kokybės... 2016).
Jonavos rajono savivaldybės teritorijoje yra valstybinės ir vietinės reikšmės keliai, E kategorijos (E262) ir automagistralė (A6). Kelių ilgis Jonavos rajono savivaldybėje 2016 m. duomenimis buvo 1284 km, 2017  m. – 1326 km, 2018 m. – 1296 km, 2019 m. – 1264 km. Valstybinės reikšmės kelių ilgis 2019 m. buvo 285 km, o vietinės reikšmės – 979 km.
2019 m. Lietuvos statistikos departamento duomenimis, kelių su danga ilgis buvo 1178 km, iš jų valstybinės reikšmės – 285 km, vietinės reikšmės – 893 km. Kelių su patobulinta danga bendras ilgis 2019 m. buvo 418 km, iš jų valstybinės reikšmės – 237 km, vietinės reikšmės – 181 km. Žvyro kelių bendras ilgis 2019 m. buvo 760 km, iš jų valstybinės reikšmės – 48 km, vietinės reikšmės – 712 km. Grunto kelių bendras ilgis 2019 m. buvo 86 km, iš jų valstybinės reikšmės – 0 km, vietinės reikšmės – 86 km.
Reljefas. Jonavos rajono savivaldybė yra Vidurio žemumoje, kuri savivaldybės ribose žemėja iš šiaurės rytų į pietvakarius nuo 113 m (netoli Bukonių) iki 28 m (prie Neries). Į šiaurę nuo Neries ir Šventosios upių yra Vilkijos kalvagūbris, į pietus – Neries žemupio žemuma (Visuotinė lietuvių enciklopedija 2020). Didelė rajono dalis priskiriama Neries žemupio plynaukštei, o šiaurinė-vakarinė dalis – Nevėžio lygumai. Aukščiausia vieta savivaldybės vieta yra Kulvos ozo gūbrys, žemiausia – Neries ir Šventosios upių slėnis (Jonavos rajono savivaldybės oro kokybės... 2016).
Vandenys. Jonavos rajono savivaldybėje 2,22 % ploto užima vandenys. Per savivaldybę teka Neries ir Šventosios žemupiai, rytiniu pakraščiu – Širvinta, šiaurės vakaruose – Lankesa, Lokys, yra 10 ežerų (Žeimelis (plotas 9,6 ha), Ilgajis (plotas 4,4 ha), Baltas (plotas 3 ha), Bevardis (plotas 1,3 ha), Biržulių (plotas 1,8 ha), Žeimys (plotas 2,8 ha), Juodas (plotas 0,9 ha) ir kiti), 12 tvenkinių (Beržų (plotas 26 ha), Jonavos (bendras plotas 17 ha), Zatyšių karjeras (plotas 31 ha), Užusalių (plotas 28,8 ha), Kuigalių (plotas 4,5 ha), Lokio (plotas 3,6 ha) ir kiti) (Jonavos rajono savivaldybė 2020, Visuotinė lietuvių enciklopedija 2020, Jonavos rajono savivaldybės oro kokybės... 2016, Jonavos rajono savivaldybės sektorinė... 2015, Jonavos rajono savivaldybės socialinės... 2015, Vandens telkiniai 2009).
Gruntiniai vandenys slūgso 3–7 m gylyje.
Dirvožemiai. Jonavos rajono savivaldybės teritorijoje dirvožemiai daugiausia jauražemiai ir išplautžemiai (vyrauja šiaurinėje ir vidurinėje dalyje), pietvakariuose yra palvažemių, šlynžemių (prie Didžiojo Raisto durpyno), šiaurės vakaruose – rudžemių, šiaurės rytuose (Pageležių raisto, Aklojo ežero, Ilgajo durpynai) – durpžemių, upių slėniuose – smėlžemiai (Visuotinė lietuvių enciklopedija 2020). Taip pat gausu lengvų ir vidutinių priemolių (1.3 pav.). VĮ „Valstybės žemės fondas“ duomenimis, Jonavos rajono savivaldybės žemės ūkio naudmenų našumo balas yra 29–58. Taigi, dirvožemiai našūs ir tinkami įvairioms kultūroms auginti.

[image: dirvderling]
1.3 pav. Vyraujantys dirvožemio tipai Lietuvoje

Naudingųjų iškasenų žemėlapis pateikiamas 1.4 paveiksle (Lietuvos geologijos tarnybos duomenimis).

[image: ]
1.4 pav. Naudingųjų iškasenų telkiniai Jonavos rajono savivaldybėje (Lietuvos geologijos tarnyba)

Jonavos rajono savivaldybės teritorijoje svarbiausios naudingosios iškasenos – žvyras, smėlis, durpės.
Miškai. Jonavos rajono savivaldybėje didžiausi miškai – Gaižiūnų (plotas 30500 ha), Pageležių-Bareišių (plotas 7200 ha), Upninkų–Santakos (plotas 7400 ha). Vyrauja pušynai ir mišrieji miškai (Visuotinė lietuvių enciklopedija 2020).
Gaižiūnų–Rumšiškių miškuose gausu pušynų, beržynų, eglynų, taip pat yra juodalksnynų, drebulynų, ąžuolynų, uosynų ir baltalksnynų. Miškuose nemažai briedžių, stirnų, šernų, nuolat gyvena vilkai. Yra saugomų gyvūnų bei augalų. Pušynuose gausiai auga uoginiai ir vaistiniai augalai (Visuotinė lietuvių enciklopedija 2020).
Pageležių–Bareišių miškų masyve vyrauja pušynai, beržynai, eglynai, juodalksnynai, drebulynai, baltalksnynai. Masyvo pietinėje dalyje prie Šventosios–Upininkų yra botaninis draustinis. Masyve yra kultūros paveldo objektų (Lokėnėlių ir Dubių piliakalniai), į Lietuvos raudonąją knygą įrašytų paukščių (mažųjų erelių rėksnių, juodųjų gandrų) (Visuotinė lietuvių enciklopedija 2020).
Upninkų–Santakos miškuose yra pušynų, eglynų, beržynų, drebulynų, juodalksnynų, ąžuolynų, baltalksnynų, kitų lapuočių (Visuotinė lietuvių enciklopedija 2020).
Valstybinės miškų tarnybos duomenimis, miškingumas savivaldybėje 2014 m. buvo 41,8 %, o 2018 m. – 41,3 %. Jonavos rajono savivaldybėje esančius valstybinius miškus prižiūri VĮ Valstybinių miškų urėdijos Dubravos regioninio padalinio Gaižiūnų, Girelės, Pageležių, Svilonių, Upninkų, Užusalių girininkijos bei Radviliškio regioninio padalinio Lančiūnavos ir Kėdainių girininkijos.
Saugomos teritorijos. Jonavos rajono savivaldybės teritorijoje įsteigti 14 draustinių (1 geomorfologinis, 1 hidrografinis, 4 botaniniai, 1 zoologinis (ichtiologinis), 1 botaninis-zoologinis, 3 genetiniai, 1 telmologinis, 2 kraštovaizdžio), 2 biosferiniai poligonai, 15 „Natura 2000“ teritorijų (13  buveinių apsaugai svarbių ir 2 paukščių apsaugai svarbių) (Lietuvos Respublikos saugomų... 2020). 
Klimatas. Pagrindiniai klimatą apibūdinantys meteorologiniai dydžiai yra vidutinė metinė temperatūra, krituliai, vyraujantys vėjai bei saulės spindėjimo trukmė. Lietuvos hidrometeorologijos tarnybos duomenimis, vidutinė metinė oro temperatūra Jonavos rajono savivaldybėje yra apie 7,0–7,5 oC, vidutinis metinis kritulių kiekis – 600–650 mm, vidutinis metinis vėjo greitis – 3,5–4,0 m/s, vidutinė metinė saulės spindėjimo trukmė – 1800–1900 val. Vyraujantys vėjai Jonavos rajone – pietvakarių, vakarų, šiaurės vakarų.

[bookmark: _Toc48321458][bookmark: _Hlk49414937]2. PROGRAMOS TIKSLAS IR UŽDAVINIAI

Jonavos rajono savivaldybės aplinkos monitoringo programos pagrindiniai tikslai atitinka Bendruosius savivaldybių aplinkos monitoringo nuostatų, patvirtintų Lietuvos Respublikos aplinkos ministro 2004 m. rugpjūčio 16 d. įsakymu Nr. D1-436 „Dėl bendrųjų savivaldybių aplinkos monitoringo nuostatų patvirtinimo“ tikslus.
Monitoringo tikslas – valdyti Jonavos rajono savivaldybės teritorijoje aplinkos kokybę, kad atlikus stebėjimus būtų gauta išsamesnė, negu gaunama valstybinio aplinkos monitoringo metu, informacija apie savivaldybių teritorijų gamtinės aplinkos būklę, kuria remiantis būtų galima vertinti ir prognozuoti aplinkos pokyčius bei galimas pasekmes, rengti atitinkamas rekomendacijas, planuoti ir įgyvendinti aplinkosaugos priemones, teikti informaciją specialistams bei visuomenei.
Galiojantys įstatymai apibrėžia monitoringo uždavinius:
1) Nuolat ir sistemingai stebėti gamtinės aplinkos ir jos elementų būklę:
•	nustatyti pramonės, energetikos įmonių bei transporto įtaką aplinkos oro būklei Jonavos rajono savivaldybėje;
•	nustatyti miestų, kaimų, gyvenviečių ir žemės ūkio gamybos antropogeninį poveikį vandens telkiniams.
2) Sisteminti, vertinti ir prognozuoti Jonavos rajono savivaldybės gamtinėje aplinkoje vykstančius savaiminius ir dėl antropogeninio poveikio atsirandančius pokyčius, gamtinės aplinkos kitimo tendencijas ir galimas pasekmes.
3) Kaupti, analizuoti ir teikti valstybinėms institucijoms ir visuomenei informaciją apie gamtinės aplinkos būklę, reikalingą darniam vystymuisi užtikrinti, teritorijų planavimo, socialinės raidos sprendimams priimti, mokslo ir kitoms reikmėms.
4) Analizuoti ir vertinti vykdomų aplinkosaugos priemonių veiksmingumą.
Jonavos rajono savivaldybės aplinkos monitoringo programa yra viena iš priemonių įgyvendinti Jonavos rajono aplinkos oro kokybės valdymo programą.

[bookmark: _Toc48321459]3. APLINKOS MONITORINGO PROGRAMOS STRUKTŪRA

Jonavos rajono savivaldybės aplinkos monitoringo programa susideda iš atskirų tarpusavyje susijusių dalių. Pagrindinės monitoringo programos dalys skirtos svarbiausių aplinkos komponentų stebėjimams.
Atsižvelgiant į esamą situaciją Jonavos rajono savivaldybėje, Jonavos rajono savivaldybės aplinkos monitoringo programoje 2021–2026 metams numatoma tokių aplinkos komponentų stebėsena:
•	aplinkos oro;
•	vandens (paviršinio);
•	dirvožemio.
Esant poreikiui gali būti atliekami ir papildomi aplinkos tyrimai, nenumatyti šioje Programoje.



[bookmark: _Toc48321460]4. APLINKOS ORO MONITORINGAS
[bookmark: _Toc48321461][bookmark: _Hlk49414972]4.1. Aplinkos oro monitoringo tikslas ir uždaviniai

Oro monitoringo tikslas – gauti ir teikti sistemingą matavimais ar kitais metodais pagrįstą informaciją, skirtą optimaliam aplinkos oro kokybės reguliavimui užtikrinti, apie koncentracijų ore pokyčius laiko ir erdvės atžvilgiu.
Pagrindiniai uždaviniai:
•	kaupti ir pateikti patikimą informaciją apie aplinkos oro užterštumo lygį;
•	vertinti taršos pernašų iš kitų šalių įtaką;
•	nustatyti aplinkos oro kokybės pokyčių priežastis;
•	vertinti aplinkos oro kokybę Jonavos rajono savivaldybės teritorijoje.

[bookmark: _Toc48321462]4.2. Esamos būklės analizė ir monitoringo poreikio pagrindimas

Iš taršos šaltinių į orą patenkančios įvairios cheminės medžiagos sukelia tiesioginį ar netiesioginį neigiamą poveikį gyvajai gamtai bei žmogui. Pagrindiniai oro teršalų emisijos į atmosferą šaltiniai yra transportas, energetika ir pramonė. 
Miestuose oro užterštumui didžiausią įtaką turi mobilių šaltinių (kelių transporto) bei stacionarių taršos šaltinių į atmosferą išmetami teršalai. Oro užterštumas antropogeninės kilmės teršalais priklauso ne tik nuo išmetimų dydžio, bet ir nuo to, ar jie kaupsis išmetimo vietose, ar bus išsklaidyti didesnėje erdvėje. Todėl oro kokybei didelę įtaką turi meteorologinės sąlygos, teršiančių medžiagų sklaidos dinamiškumas, taršos šaltinių pobūdis, bendra foninė būklė.

[bookmark: _Toc48321463]4.2.1. Stacionarūs taršos šaltiniai

Lietuvos statistikos departamento duomenimis pagal ekonomines veiklos rūšis 2020 metų pradžioje Jonavos rajono savivaldybėje buvo įregistruoti 1971 ūkio subjektas, iš jų tik 890 veikiančių (4.1 lentelė). 

4.1 lentelė. Įregistruotų ir veikiančių ūkio subjektų skaičius metų pradžioje 2014–2020 m. laikotarpiu Jonavos rajono savivaldybėje (Lietuvos statistikos departamento duomenys) 
	
	2014
	2015
	2016
	2017
	2018
	2019
	2020

	Įregistruoti ūkio subjektai metų pradžioje, vnt.
	1813
	1869
	1862
	1809
	1856
	1889
	1971

	Veikiantys ūkio subjektai metų pradžioje, vnt.
	791
	759
	803
	885
	924
	901
	890



Jonavos rajono savivaldybėje į aplinką iš stacionarių taršos šaltinių įvairius teršalus išmeta energetikos, pramonės ir ūkio objektai, taip pat individualūs gyvenamieji namai. Individualių gyvenamųjų namų išmetamų teršalų ypač padaugėja šaltuoju metų laiku, intensyviai kūrenant katilus ir esant nepalankioms taršos sklaidai meteorologinėms sąlygoms, be to, taršos padidėjimas priklauso ir nuo naudojamo kuro rūšies, jo kokybės, o kartais ir dėl kūrenamų atliekų.
Jonavos rajono savivaldybėje esančios įmonės turi vykdyti aplinkos oro monitoringą. Aplinkos apsaugos agentūros duomenimis, galiojančius TIPK / taršos leidimus (TL) turi 13 įmonių, turinčių stacionarius oro taršos šaltinius ir savo veiklą vykdančios Jonavos rajono savivaldybėje (4.2 lentelė).

4.2 lentelė. Informacija apie Jonavos rajono savivaldybės teritorijoje esančius objektus, turinčius stacionarius oro taršos šaltinius, kuriems išduoti TIPK / taršos leidimai (aplinkos apsaugos agentūros duomenys)
	Eil. Nr.
	Įmonės / objekto pavadinimas
	Adresas
	TIPK / TL išdavimo data

	TIPK LEIDIMAI

	1. 
	AB „ACHEMA“
	Jonalaukio k., Ruklos sen. Jonavos r.
	2004-12-28

	2. 
	AB „Beržų kompleksas“
	Šilų k., Šilų sen., Jonavos r.
	2006-12-29

	3. 
	Pauliukų ŽŪB
Pauliukų ŽŪB kiaulių ferma
	Juškonių k., Žeimių sen., Jonavos r.
	2007-10-31

	4. 
	UAB „Agrochema“
	Jonalaukio k., Ruklos sen. Jonavos r.
	2007-11-05

	5. 
	UAB „Naftos atliekų perdirbimo centras“ (UAB „NAPC“)
	Ruklos g. 16A, Jonava
	2011-07-22

	6. 
	VšĮ „Grunto valymo technologijos“
Jonavos naftos produktais užteršto grunto, dumblo ir vandens biologinio valymo įrenginys
	Daigučių k.1, Kulvos sen., Jonavos r.
	2016-09-30

	TARŠOS LEIDIMAI (TL)

	7. 
	UAB „Plankmara“
Biokuro katilinė
	Taikos g. 78, Užusalių k., Užusalių sen., Jonavos r.
	2006-10-27

	8. 
	UAB „A grupė“
	Ruklos g. 14, Jonava
	2007-01-02

	9. 
	Lietuvos kariuomenės Logistikos valdybų Įgulų aptarnavimo tarnyba Ruklos įgulos aptarnavimo centras
	Karaliaus Mindaugo g. 11, Ruklos mstl., Jonavos r.
	2007-01-02

	10. 
	UAB „Jonavos šilumos tinklai“
Jonavos RK
	Klaipėdos g. 8, Jonava
	2007-10-30

	11. 
	UAB „Jonavos šilumos tinklai“
Girelės katilinė
	Ukmergės g. 11, Jonava
	2008-01-02

	12. 
	AB „Jonavos grūdai“
	Darbininkų g. 21, Jonava
	2008-01-27

	13. 
	UAB „JUMPS“
Dyzelinų naftos frakcijų perdirbimo įrenginys
	Ruklos g. 16A, Jonava
	2018-02-23

	2015–2020 metais panaikinti TIPK ar TL

	14. 
	UAB „Metoil“
Kalnėnų naftos produktų terminalas
	Kalnėnų k., Užusalių sen., Jonavos r.
	2006-07-11. Panaikinta 
2015-12-31

	15. 
	UAB „Amunetė“
	Miško g. 1, Jonava
	2007-01-02.
Panaikinta
2019-12-19



Aplinkos oro tarša iš stacionarių taršos šaltinių 2014–2019 m. laikotarpyje Jonavos rajono savivaldybėje tai mažėjo, tai didėjo. Šiuo laikotarpiu mažiausias išmestų teršalų kiekis buvo 2016 m., o didžiausias – 2019 m. Išmetimai 2019 m., lyginant su 2016 m., padidėjo 16 % (4.1 pav.).

[image: ]
4.1 pav. Bendras išmestų teršalų kiekis (t/m) Jonavos rajono savivaldybėje 2014–2019 m. 
(Lietuvos statistikos departamento duomenys)

Teršalų (kietųjų medžiagų, sieros dioksido, azoto oksidų, anglies monoksidų ir lakiųjų organinių junginių) kiekiai, išmetami į atmosferą iš stacionarių taršos šaltinių Jonavos rajono savivaldybėje, pateikti 4.2 paveiksle. 

[image: ]
4.2 pav. Kietųjų medžiagų, sieros dioksido, azoto oksidų, anglies monoksidų ir lakiųjų organinių junginių kiekiai (t/m.), išmetami į atmosferą iš stacionarių taršos šaltinių Jonavos rajono savivaldybėje 
(Lietuvos statistikos departamento duomenys)
Visų teršalų, išskyrus sieros oksido ir lakiųjų organinių junginių, kiekiai 2014–2019 m. laikotarpyje kito netendencingai (tai mažėjo, tai didėjo), tačiau 2019 m. teršalų kiekiai, lyginantsu 2014 m. kiekiais, buvo didesni. Sieros dioksido kiekiai kasmet iki 2018 m. mažėjo, o 2019 m. padidėjo. Lakiųjų organinių junginių kiekis kasmet didėja, 2019 m. kiekis, lyginant su 2014 m. kiekiu, padidėjo nuo 1,8 t/m iki 111,3 t/m.
Jonavos rajono savivaldybės strateginiame plėtros plane iki 2027 m. statyti stambių pramonės įmonių, kurios galėtų ženkliai prisidėti prie oro taršos, nenumatoma.

[bookmark: _Toc399319080][bookmark: _Toc48321464]4.2.2. Mobilioji tarša

Jonavos rajono savivaldybėje automobilių transportas yra vienas iš pagrindinių teršalų emisijos į atmosferą šaltinių. 
Jonavos rajono savivaldybės teritoriją kerta europinė magistralė E262 (Kaunas–Utena–Daugpilis–Rezeknė–Ostravas), magistralinis kelias A6 (Kaunas–Zarasai–Daugpilis).
Jonavos rajono savivaldybės teritorijoje yra valstybinės ir vietinės reikšmės keliai. Savivaldybės teritoriją kerta krašto keliai:
· Nr. 143 Jonava–Žasliai–Kalniniai–Mijaugonys,
· Nr. 144 Jonava–Kėdainiai–Šeduva,
· Nr. 145 Kėdainiai–Šėta–Ukmergė,
· Nr. 224 Jonava–Liepiai–Pasraučiai,
· Nr. 232 Vilijampolė–Žeimiai–Šėta.
Visų rajoninių kelių trasų pirmieji du numeriai suteikti pagal rajonų savivaldybes. Jonavos rajono savivaldybės rajoniniai keliai žymimi 15** numeriu. Iš jų galima paminėti šiuos Jonavos rajono savivaldybėje (jų ilgis Lietuvoje didesnis nei 7 km):
· Nr. 1502 Bukonys–Upninkai–Keižonys,
· Nr. 1504 Išorai–Užusaliai–Būdos III,
· Nr. 1505 Jonava–Čičinai–Smičkiai,
· Nr. 1506 Satkūnai–Panoteriai–Jasudai,
· Nr. 1507 Gudžioniai–Šilai–Markutiškiai,
· Nr. 1510 Juljanava–Barsukinė–Skrynės,
· Nr. 1511 Martyniškis–Naujasodis–Liepkalnis,
· Nr. 1515 Panoteriai–Milagainiai–Narauninkiškiai.

Bendras automobilių kelių ilgis Lietuvoje ir Jonavos rajono savivaldybėje pateiktas 4.3 lentelėje, o individualių lengvųjų automobilių skaičius – 4.4 lentelėje.
[bookmark: _Hlk49416270]4.3 lentelė. Automobilių kelių ilgis metų pabaigoje (km) (Lietuvos statistikos departamento duomenys)
	Vietovė
	2015 m.
	2016 m.
	2017 m.
	2018 m.
	2019 m.

	Lietuvos Respublika
	84933
	84495
	84317
	85572
	85086

	Jonavos rajono savivaldybė
	1287
	1284
	1326
	1296
	1264



4.4 lentelė. Individualių lengvųjų automobilių skaičius metų pabaigoje, vnt. (Lietuvos statistikos departamento duomenys)
	Vietovė
	2015 m.
	2016 m.
	2017 m.
	2018 m.
	2019 m.

	Lietuvos Respublika
	1112167
	1145301
	1175340
	1227903
	1302385

	Jonavos rajono savivaldybė
	15690
	16176
	16573
	17431
	18669



Transporto priemonių išmetami į atmosferą teršalai yra – tai anglies monoksidas, azoto dioksidas, sieros dioksidas, kietosios dalelės, benzenas, formaldehidas, policikliniai angliavandeniliai ir kt. Transporto tarša priklauso nuo transporto priemonės eksploatacijos trukmės, naudojamo kuro rūšies, važiavimo sąlygų. Benziną naudojančios transporto priemonės išskiria daugiau anglies monoksido ir angliavandenilių, o dyzeliniu kuru varomos priemonės išskiria daugiau suodžių. Be to, esant šaltam varikliui, išsiskiria didesnės taršalų koncentracijos, nei varikliui įšilus (Priežastys lemiančios automobilių taršos susidarymą, 2008).
Teršalai į aplinkos orą iš automobilių patenka iš trijų pagrindinių šaltinių: išmetamojo automobilio vamzdžio, pro kurį į aplinką pašalinamos degimo produktų liekanos (65 % visų automobilio išmestų teršalų); variklio karterio (20 %); angliavandeniliams garuojant iš karbiuratoriaus (9 %) bei degalų bako (6 %). 
Automobilių vidaus degimo variklių išmetamose dujose nustatoma daugiau kaip du šimtai įvairių cheminių junginių, kurių dauguma kenkia žmogaus sveikatai ir visų gyvųjų organizmų vystymuisi, sukelia metalo koroziją, ardo statybines medžiagas ir kt. Degant kurui, į aplinką išsiskiria anglies monoksidas (80 %), angliavandeniliai (15 %), azoto oksidas (5 %), nedideli kiekiai švino, benzpireno ir kitų nuodingų medžiagų (Baltrėnas ir kt. 2008).
Dulkės susidaro dylant automobilių padangoms. Nustatyta, kad per metus vienam automobiliui susidaro iki 1,6 kg teršalų. Taip pat į aplinką teršalai išsiskiria dylant stabdžių kaladėlėms ir sankabai bei trinties metu įvairiuose automobilio mazguose (Priežastys lemiančios automobilių... 2008).
Žalingų vidaus degimo variklių išskiriamų medžiagų kiekis ir jų toksiškumas priklauso nuo automobilio variklio techninės būklės, darbo režimo, kuro rūšies, kelio važiuojamosios dalies dangos. Nesureguliuota degimo sistema ne tik mažina variklio darbingumą, bet ir neleidžia visiškai sudegti kurui. Daugiausiai teršalų į aplinkos orą išsiskiria automobiliui pradedant važiuoti, stabdant ir lėtai važiuojant. Nustatyta, kad pradėjus automobiliui judėti iš vietos teršalų išsiskiria 50 kartų daugiau nei važiuojant vidutiniu greičiu. Galima teigti, jog didžiausia tarša susidaro prie sankryžų ir automobilių kamščiuose. Daugiausiai teršalų išsiskiria, kai automobilis juda iki 30 km/h greičiu. Jei greitis yra padidinamas iki 90 km/h, sunaudojama mažiau kuro ir kartu išskiriama mažiau teršiančių medžiagų. Pavojingiausi taršos židiniai miestuose yra gatvių sankryžos (Priežastys lemiančios automobilių... 2008).
Bendras Jonavos rajono savivaldybės kelių ilgis – 1264 kilometrų. Didžiausias vidutinis paros eismo intensyvumas, 2019 m. duomenimis, magistraliniame kelyje A6 (Kaunas–Zarasai–Daugpilis) buvo 7855–15354 aut./parą, krašto kelyje Nr. 224 (Jonava–Liepiai–Pasraučiai) buvo 895 aut./parą, krašto kelyje Nr. 232 (Vijijampolė–Žeimiai–Šėta) buvo 3740 aut./parą (4.3 pav.) (Lietuvos automobilių kelių... 2020). Jonavos mieste vidutinis metinis paros eismo intensyvumas (VMPEI) didžiausias Jonavos mieste J. Ralio g. (krašto kelias Nr. 144 Jonava–Kėdainiai–Šeduva) (iki 20603 aut./parą (Jonavos miesto darnaus judumo... 2019). Krašto kelio Nr. 143 Jonava–Žasliai– Kalniniai–Mijaugonys) – atkarpoje nuo Jonavos miesto iki Ruklos miestelio VMPEI siekia 1343–3832 aut./parą.

 [image: ]
4.3 pav. Jonavos rajono savivaldybės teritorijoje vidutinis paros eismo intensyvumas 2019 m. 
(Lietuvos automobilių kelių... 2020)

Valstybinės reikšmės kelių ilgis Jonavos rajono savivaldybėje 2019 m. pabaigoje, statistikos departamento duomenimis, sudarė 285 km, iš jų su danga – 285 km, su patobulinta danga – 237 km, žvyro keliai – 48 km. Vietinės reikšmės kelių ilgis (2019 m. pabaigoje) iš viso buvo 979 km, su danga – 893 km, su patobulinta danga – 181 km, žvyro kelių ilgis – 712 km, grunto kelių ilgis – 86 km.
2015 m. duomenimis, Lietuvoje 1000-iui gyventojų teko 385 individualūs lengvieji automobiliai, Jonavos rajono savivaldybėje automatizacijos lygis siekė 363 automobiliai 1000-iui gyventojų. 2019 metais automobilių skaičius 1000-iui gyventojų Jonavos rajono savivaldybėje, lyginant su 2015 m., padidėjo 25 % (4.4 pav.). 
[image: ]
4.4 pav. Individualių lengvųjų automobilių skaičiaus, tenkančio 1000-iui gyventojų, kaita 2015–2019 metais 
(Lietuvos statistikos departamento duomenys)
Statistiniai duomenys rodo, kad transporto srautai auga, todėl tikėtina, kad augs ir ateityje, vis didesnę įtaką oro kokybei daro automobilių išmetamosios dujos.
Jonavos rajono savivaldybės teritoriją kerta 3 geležinkelio linijos: Vilnius–Šiauliai–Klaipėda, Vilnius–Šiauliai, Kaunas–Šiauliai. Per Jonavos rajoną drieksis svarbi europinė geležinkelio linija „Rail Baltica“, kurios planuojama statybų pabaiga – 2026 m. (Jonavos rajono savivaldybės strateginis... 2016). 
Jonavos geležinkelio stotyje vykdomas vagonų varymas, krovinių pakrovimas/iškrovimas ir kiti darbai. Gaižiūnų geležinkelio stotyje sandėliuojamos siuntos atvirose aikštelėse, vykdoma pakrova – iškrova kroviniams, kurie nebijo atmosferos poveikio (AB „Lietuvos geležinkeliai“).
Jonavos rajono savivaldybės teritorijoje neplanuojama tiesti naujų geležinkelio atšakų, naikinti esamų ir eksploatuojamų geležinkelių linijų. Europinė geležinkelio linija „Rail Baltica“ planuojama užbaigti 2026 m. (Jonavos rajono savivaldybės strateginis... 2016).
Bendras dviračių takų ilgis Lietuvoje ir Jonavos rajono savivaldybėje pateiktas 4.5 lentelėje.

4.5 lentelė. Dviračių takų ilgis metų pabaigoje (km) (Lietuvos statistikos departamento duomenys)
	Vietovė
	2015 m.
	2016 m.
	2017 m.
	2018 m.
	2019 m.

	Lietuvos Respublika
	1001,0
	1042,1
	1064,7
	1282,0
	1332,6

	Jonsvos rajono savivaldybė
	11,0
	11,0
	11,0
	88,3
	88,3



Dviračių takų schema Jonavos rajono savivaldybės teritorijoje pateikta 4.5 paveiksle.

[image: ]
4.5 pav. Dviračių takų schema Jonavos rajono savivaldybės teritorijoje
Jonavos rajono savivaldybės išorės ir vidaus pagrindine susisiekimo rūšimi ir ateityje išliks automobilių transportas, todėl automobilių keliai ir gatvės yra svarbiausia susisiekimo infrastruktūros dalis. Jonavos rajono savivaldybės istoriniai-kultūriniai bei gamtiniai-rekreaciniai aplinkos ištekliai ir ateityje bus svarbiausi veiksniai, pritraukiant turistų srautus, vystant rekreacinę infrastruktūrą. Dėl šios priežasties labai svarbu išsaugoti patrauklią ir sveiką aplinką, darniai plėtojant transporto bei pėsčiųjų susisiekimo infrastruktūrą.

[bookmark: _Toc48321465]4.2.3. Oro kokybė Jonavos rajono savivaldybės teritorijoje

Valstybinio aplinkos oro monitoringo tinklą sudaro 17 automatinių oro kokybės tyrimų stočių – 14 jų įrengtos didžiuosiuose šalies miestuose ir pramonės centruose, o dar 3 kaimo vietovėse. Aplinkos oro kokybės tyrimai difuziniais ėmikliais yra vienas iš būdų įvertinti oro kokybę tose teritorijose, kuriose neatliekami nuolatiniai matavimai. Teritorijose, kur užterštumo lygis didesnis nei ES patvirtintos viršutinės vertinimo ribos, yra privalomi nuolatiniai oro kokybės tyrimai. Modeliavimas arba indikatoriniai matavimai gali būti naudojami ten, kur užterštumo lygis yra mažesnis už žemutines vertinimo ribas. Vertinant oro kokybę, kai matuojamas didžiausias oro užterštumo lygis yra tarp viršutinės ir žemutinės vertinimo ribų, matavimai yra būtini, tačiau jų gali būti mažiau, o matavimų duomenis galima papildyti informacija iš kitų šaltinių.
Jonavos rajono savivaldybės teritorijoje (Jonavoje) yra stacionari oro kokybės tyrimo stotelė, kurioje nustatomi teršalai: kietosios dalelės (KD10), azoto dioksidas (NO2) ir ozonas (O3). Automatinėse oro kokybės tyrimų stotyse nepertraukiamai matuotos koncentracijos teršalų, kurių vertinimą reglamentuoja ES direktyvos ir Lietuvos Respublikos teisės aktai, o 2015–2019 m. oro kokybės tyrimo rezultatai pateikti 4.6 lentelėje.

4.6 lentelė. Stacionarios stotelės „Jonava“, esančios Jonavos rajono savivaldybės teritorijoje, oro kokybės tyrimų duomenys 2015–2019 m. (Aplinkos apsaugos agentūros duomenys)
	Teršalas
Metai
	KD10, µg/m3
	NO2, µg/m3
	O3, µg/m3

	
	Cvid
	Cmax 24 h
	P
	Cvid
	Cmax 1 h
	V
	Cmax 8 h
	P1
	P2
	Cmax 1 h

	2015
	20
	70
	6
	11
	87
	0
	121
	1
	2
	129

	2016
	17
	89
	6
	11
	90
	0
	114
	0
	2
	125

	2017
	11
	47
	0
	8
	70
	0
	103
	0
	0
	115

	2018
	13
	46
	0
	10
	91
	0
	131
	3
	1
	137

	2019
	15
	71
	4
	10
	73
	0
	130
	3
	2
	141

	Normos, ribinės vertės, informavimo bei pavojaus slenksčiai, nustatyti žmonių sveikatos apsaugai

	
	40
	50
	35 d.
	40
	200
	18
	1201)
	–
	25
	180/240


Cvid – vidutinė metinė koncentracija; Cmax 24 h – didžiausia paros koncentracija; Cmax 1 h – didžiausia 1 val. koncentracija; Cmax 8 h – didžiausia 8 val. periodo koncentracija, apskaičiuota slenkančio vidurkio būdu pagal „Aplinkos oro užterštumo sieros dioksidu, azoto dioksidu, azoto oksidais, benzenu, anglies monoksidu, švinu, kietosiomis dalelėmis ir ozonu normų“ 4 priedo ir 8 priedo 3 dalies reikalavimus;
1201) – ozono siektina vertė neturi būti viršyta daugiau kaip 25 dienas per metus, imant trijų metų vidurkį.
P – parų skaičius, kai buvo viršyta paros ribinė vertė (50 μg/m3); P1 – parų skaičius, kai buvo viršyta 8 val. ozono siektina vertė; P2 – vidutinis metinis parų skaičius, kai buvo viršyta 8 val. ozono siektina vertė, paskutinių trejų metų laikotarpiu; V – valandų skaičius, kai buvo viršyta 1 val. ribinė vertė (200 μg/m3).
Oro užterštumas labiausiai priklauso nuo meteorologinių sąlygų, teršalų emisijos apimčių, miesto infrastruktūros. Mieste, kur intensyvus transporto eismas ir daug stacionarių taršos šaltinių, susidaro palankios sąlygos teršalams kauptis, kai orus ilgesnį laikotarpį lemia aukšto slėgio laukas – anticiklonas, tuomet vyrauja ramūs, be vėjo ir kritulių orai, dėl to sumažėja vertikalusis oro sluoksnis maišydamasis ir susidaro sąlygos teršalams kauptis pažemio sluoksnyje. Esant palankioms teršalų sklaidai oro sąlygoms (smarkus vėjas ir krituliai), į orą patekę teršalai išsklaidomi, išplaunami ar nusodinami. Žinoma, reikia įvertinti ir transporto įtaką, nes oro taršai įtakos turi tiek transportas, tiek stacionarių taršos šaltinių išmetimai.
Aplinkos oro kokybės vertinimui 2010–2011 metais Lietuvoje sieros dioksido, azoto dioksido, benzeno koncentracijų tyrimai buvo atlikti 375 skirtingose miestų ir gyvenviečių dalyse tam, kad rezultatai kuo objektyviau reprezentuotų transporto, pramonės įtaką, apibūdintų užterštumo lygį gyvenamuosiuose mikrorajonuose ir miestų centruose – dažnai ir gausiai žmonių lankomose arba miestų foninėse vietose. Difuziniai ėmikliai buvo eksponuoti skirtingais sezonais: 2010 metų rudenį ir 2011 metų žiemos, pavasario ir vasaros metu. Matavimų trukmė – aštuoni periodai po dvi savaites (Lietuvos oro kokybės... 2012). Analogiškas tyrimas Lietuvoje buvo atliktas 2019 m. (Oro taršos lygio... 2020).
2010–2011 m. atliekamo tyrimo metu Jonavos rajono savivaldybės teritorijoje buvo parinktos 3 vietos, o 2019 m. – 2 vietos, kuriose buvo tirti tokie teršalai: sieros dioksidas (SO2), azoto dioksidas (NO2) ir benzenas. Tyrimo vietos ir gauti rezultatai pateikti 4.7 lentelėje.

4.7 lentelė. 2010–2011 m. ir 2019 m. aplinkos oro monitoringo tyrimo vietos ir rezultatai Jonavos rajono savivaldybės teritorijoje (Lietuvos oro kokybės... 2012; Oro taršos lygio... 2020)
	Tyrimo vieta
	Koordinatės LKS-94 sistemoje (X; Y)
	Teršalų reikšmės, µg/m3

	
	
	SO2
2010/2011 m.
2019 m.
	NO2
2010/2011 m.
2019 m.
	Benzenas
2010/2011 m.
2019 m.

	J. Ralio g. J. Basanavičiaus g. Žeimių g. žiedas, Jonava
	517876; 6104155
	0,3–1,8
–
	23,0–32,3
–
	0,96–2,92
–

	Pramonės g. netoli Skarulių bažnyčios, Jonava
	520066; 6104559
	0,15–1,9
0,4–2,4
	6,4–14,0
3,1–6,9
	0,47–2,47
0,3–1,4

	Prie Jonavos tv. Poliklinika rajono, Jonava
	518192; 6104083
	0,15–4,5
0,0–1,7
	5,7–13,2
2,7–8,8
	0,38–2,43
0,2–1,7



Jonavos rajono savivaldybės aplinkos monitoringo programa 2017–2022 metams buvo 2016-12-22 patvirtinta Jonavos rajono savivaldybės tarybos, tačiau dėl dubliavimosi su Jonavos rajono savivaldybės 2017–2021 m. aplinkos oro kokybės valdymo programa buvo atšaukta. Pagal atšauktą Programą buvo numatyta įvertinti aplinkos oro teršalų (sieros dioksido (SO2), azoto dioksido (NO2) ir kietųjų dalelių (KD10)) vidutines koncentracijas aplinkos ore 15-oje Jonavos rajono teritorijos vietų.
Rengiant Jonavos rajono savivaldybės 2017–2021 m. aplinkos oro kokybės valdymo programą, buvo atlikti 2016 m. tyrimai mobiliąja laboratorija, nustatant sieros dioksido (SO2), azoto dioksidų (NOx), ozono (O3), anglies monoksido (CO), kietųjų dalelių (KD10)) ir lakiųjų organinių junginių (LOJ) vidutines koncentracijas aplinkos ore 17-oje tyrimų vietų. Atliktų tyrimų metu normos, ribinės vertės, informavimo bei pavojaus slenksčiai, nustatyti žmonių sveikatos apsaugai nė karto nebuvo viršyti. KD ir LOJ (benzeno, tolueno, etilbenzeno, m-, p-, o-ksilenų) kiekiai žiemos sezono metu daugelyje vietų buvo didesni nei vasaros sezonu, CO, O3, SO2, NOx kiekiai didesni vasarą (Jonavos rajono savivaldybės oro... 2016).
2020 m. birželio mėn. Aplinkos apsaugos Agentūros mobili tyrimų laboratorija atliko tyrimus Šilų kaime ir Ruklos miestelyje. Buvo tirtos kietųjų dalelių (KD10 ir KD2,5), anglies monoksido (CO), azoto dioksido (NO2), sieros dioksido (SO2), ozono (O3), benzeno koncentracijos aplinkos ore. Tyrimų metu nustatyta, kad kai kuriomis dienomis KD10 vertės kaime yra netgi didesnės nei mieste (pagal oro kokybės tyrimo stotelės duomenis Jonavos mieste). Šie duomenys rodo apie galimus papildomus taršos šaltinius kaimo vietovėje, pvz., kaip pakeltoji tarša, kuomet kietosios dalelės pakeliamos dėl nešvarių šalikėlių, išdžiūvusių paviršių, statybviečių, kelio remonto darbų, transporto ir pan. Tuo tarpu dėl didesnio eismo intensyvumo, Jonavos mieste NO2 koncentracijos didesnės nei Šiluose ir Rukloje. Daugelio kitų teršalų koncentracijos abejose tyrimų vietose (Šilų k. ir Ruklos mstl.) buvo žemos ir labai žemos bei neviršijo ribinių verčių. Per visą tyrimų laikotarpį nustatytas 1 oro užterštumo normos viršijimas – Rukloje birželio 27 d. maksimali 8 val. ozono koncentracija siekė 125 µg/m³ ir viršijo siektiną vertę (120 µg/m³). Aplinkos ore esantis ozonas (O3) neišmetamas tiesiogiai į atmosferą, bet fotocheminių reakcijų metu, veikiant saulės šviesai ir šilumai, susiformuoja iš kitų junginių (pirmtakų) – daugiausia azoto oksidų, lakiųjų organinių junginių, anglies monoksido ir metano. Didžiausia šio teršalo koncentracija stebima ne pramonės rajonuose ar prie intensyvaus eismo gatvių, kur į aplinkos orą patenka daugiausia teršalų, o atokiau nuo taršos šaltinių esančiose miestų vietose ir kaimo vietovėse (Aplinkos apsaugos agentūros ir Jonavos rajono savivaldybės informacija).
Oro užterštumas antropogeninės kilmės teršalais priklauso ne tik nuo išmetimų dydžio, bet ir nuo to, ar teršalai kaupsis išmetimo vietose, ar bus išsklaidyti didesnėje erdvėje. Todėl oro kokybei didelę įtaką turi meteorologinės sąlygos, teršiančių medžiagų dinamiškumas, taršos šaltinių pobūdis, bendra foninė būklė.
Tam, kad būtų įgyvendinti aplinkos oro kokybei keliami reikalavimai ir uždaviniai, savivaldybei reikalinga detali informacija apie aplinkos oro kokybę ir taršą, kuri leistų parengti ir įgyvendinti Jonavos rajono savivaldybės oro kokybės valdymo programą. Pagrindinis oro teršalų emisijos į atmosferą šaltinis, kaip ir daugumoje Lietuvos miestų, yra autotransportas. Tikėtina, kad daugiau tokios taršos tenka autotransportą koncentruojantiems tranzitiniams intensyvaus eismo keliams ir jų aplinkai. Tyrimai difuziniais ėmikliais ar kitais reglamentuotais metodais leistų detaliau įvertinti teršalų koncentracijų erdvinį pasiskirstymą Jonavos rajono savivaldybės teritorijoje.


[bookmark: _Toc399319082][bookmark: _Toc48321466]4.3. Stebimi parametrai

Remiantis Aplinkos oro užterštumo sieros dioksidu, azoto dioksidu, azoto oksidais, benzenu, anglies monoksidu, švinu, kietosiomis dalelėmis ir ozonu normomis, patvirtintomis Lietuvos Respublikos aplinkos ministro ir Lietuvos Respublikos sveikatos apsaugos ministro 2001 m. gruodžio 11 d. įsakymu Nr. 591/640 „Dėl Aplinkos oro užterštumo sieros dioksidu, azoto dioksidu, azoto oksidais, benzenu, anglies monoksidu, švinu, kietosiomis dalelėmis ir ozonu normų patvirtinimo“, bei teršalų, kurių kiekis aplinkos ore ribojamas pagal Europos Sąjungos kriterijus, sąrašo ir teršalų, kurių kiekis aplinkos ore ribojamas pagal nacionalinius kriterijus, sąrašo ir ribinėmis aplinkos oro užterštumo vertėmis, patvirtintomis Lietuvos Respublikos aplinkos ministro ir Lietuvos Respublikos sveikatos apsaugos ministro 2000 m. spalio 30 d. įsakymu Nr. 471/582 „Dėl teršalų, kurių kiekis aplinkos ore ribojamas pagal Europos Sąjungos kriterijus, sąrašo ir teršalų, kurių kiekis aplinkos ore ribojamas pagal nacionalinius kriterijus, sąrašo ir ribinių aplinkos oro užterštumo verčių patvirtinimo“, yra nurodyti teršalai, kurių ribinė vertė, leistinas nukrypimo dydis ir pavojaus slenkstis turi būti nustatomi pirmiausia: sieros dioksidas, azoto dioksidas, kietosios dalelės, švinas, ozonas, o taip pat benzenas, anglies monoksidas, policikliniai aromatiniai angliavandeniliai, kadmis, arsenas, nikelis ir gyvsidabris.
Išanalizavus į aplinkos orą išmetamų teršalų iš stacionarių ir mobilių taršos šaltinių turimus duomenis Jonavos rajono savivaldybės teritorijoje, vykdomų monitoringų rezultatus bei remiantis nurodytais teisės aktais, rekomenduojama Jonavos rajono savivaldybės aplinkos ore visose tyrimų vietose tirti šiuos parametrus: sieros dioksidą (SO2), azoto dioksidą (NO2), lakiuosius organinius junginius (LOJ) (benzenas, toluenas, etilbenzenas ir orta-, meta-, paraksilenas (BTEX)), kietąsias daleles (KD10) ir anglies monoksidą (CO). Siekiant įvertinti intensyvaus eismo gatvės  ir pramonės įtaką oro kokybei, dviejose vietose rekomenduojama papildomai tirti ir KD2,5.
Oro teršalų nustatymo metu matuojami (arba registruojami iš Hidrometeorologinių stočių) aplinkos meteorologiniai parametrai: aplinkos oro temperatūra (°C), vėjo kryptis, vėjo greitis (m/s), drėgnis (%), slėgis (Pa).

[bookmark: _Toc399319083][bookmark: _Toc48321467][bookmark: _Hlk49418206]4.4. Stebėjimų periodiškumas

Vadovaujantis Aplinkos oro kokybės vertinimo tvarkos aprašo, patvirtinto Lietuvos Respublikos aplinkos ministro 2001 m. gruodžio 12 d. įsakymu Nr. 596 „Dėl aplinkos oro kokybės vertinimo tvarkos aprašo patvirtinimo“ (toliau – Tvarkos aprašas), orientacinius (indikatorinius) oro kokybės tyrimus galima atlikti vykdant matavimus, tolygiai juos paskirsčius per metus taip, kad matavimų trukmė sudarytų ne mažiau 14 % metų laiko. Tam tikslui tinka difuzinių ėmiklių panaudojimas ypač, kai reikia įvertinti integruotą teršalo koncentracijos lygį per ilgesnį laiko periodą.
[bookmark: _Hlk49418240]SO2, NO2, LOJ, KD10, KD2,5, CO teršalų matavimai Monitoringo programos vykdymo metu, atliekami keturis kartus per metus, siekiant įvertinti sezoniškumo įtaką.
Matavimų trukmė: 
· SO2, NO2, LOJ difuzinių ėmiklių metodu oro monitoringo vykdymo metu eksponuojami keturis kartus per metus, vieną kartą per sezoną, dviejų savaičių periodu;
· KD10, KD2,5, taikant gravimetrinį metodą, matuojamos keturis kartus per metus (vieną kartą per sezoną) vienu atsitiktiniu 24 valandų matavimu per savaitę;
· CO, taikant nesdispersinės infraraudonosios spektroskopijos metodą, matuojamas keturis kartus per metus (vieną kartą per sezoną) 8 valandų periodu kiekviename matavimų taške.

[bookmark: _Toc399319084][bookmark: _Toc48321468][bookmark: _Hlk49418274]4.5. Monitoringo vietų parinkimo principai ir pagrindimas

Bendru atveju difuziniai ėmikliai teritorijoje išdėstomi pagal šiuos kriterijus:
· labiausiai užterštos miesto vietos (t. y. gatvių sankryžos, pasižyminčios didžiausiu autotransporto eismo intensyvumu);
· tankiai apgyvendinti miesto rajonai;
· dažnai žmonių lankomos ir / arba santykinai švarios (rekreacinės) miesto teritorijos;
· būdingos vietos modeliams sertifikuoti;
· stacionariųjų oro kokybės matavimo stočių aplinka;
· užmiesčio teritorija skirtingomis kryptimis nuo miesto.
Pagal Tvarkos aprašo nuostatas:
· neturi būti jokių kliūčių oro srautui patekti į ėminių ėmiklio įsiurbiamąją angą (srautas turi būti laisvas ne mažiau kaip 270° skliaute arba 180° – matuojant šalia eile išrikiuotų statinių), ėminių ėmiklis paprastai turi būti už keleto metrų nuo pastato, balkono, medžio ir kitų kliūčių ir bent 0,5 m atstumu iki artimiausio pastato, kai tiriama oro kokybė šalia eile išrikiuotų statinių;
· ėminių ėmiklio įsiurbiamoji anga paprastai įrengiama 1,5 m (kvėpavimo zona) – 4 m aukštyje nuo žemės paviršiaus;
· ėminių ėmiklio įsiurbiamoji anga neturėtų būti prie pat taršos šaltinio, kad į ją tiesiogiai nepatektų vien išmetamieji teršalai, dar nesusimaišę su aplinkos oru;
· ėminių ėmiklio išmetamoji anga turėtų būti tokioje padėtyje, kad iš jos išmestas oras nepatektų į ėminių ėmiklio įsiurbiamąją angą;
· matuojant bet kurį teršalą transporto poveikiui įvertinti, ėminių ėmikliai įrengiami bent 25 m atstumu nuo didelių sankryžų ribos ir ne didesniu kaip 10 m atstumu nuo važiuojamosios dalies krašto. „Didelė sankryža“ – tokia sankryža, kurioje netolygus transporto priemonių judėjimas ir išmetamas skirtingas teršalų kiekis (sustojama ir vėl pradedama važiuoti) negu kitose kelio vietose.

Taip pat rekomenduojama, kad matuojant azoto dioksidą ir anglies monoksidą, įsiurbimo angos būtų ne daugiau kaip 5 m atstumu nuo kelkraščio, o matuojant kietąsias daleles ir benzeną, įsiurbimo angos turėtų būti išdėstytos taip, kad būtų galima apibūdinti oro kokybę užstatytoje vietovėje.
[bookmark: _Hlk49418413]Oro užterštumo tyrimus Jonavos rajono savivaldybės teritorijoje numatoma atlikti 5-ose matavimo vietose. Siūlomos oro užterštumo tyrimo vietos Jonavos rajono savivaldybėje (mieste ir rajone) pateikiamos 4.6 ir 4.7 paveiksluose.

[image: ]Nr. 3*
Lietavos g. ties pėsčiųjų tiltu per geležinkelį į Topolių g.
Nr. 2*
Kauno g. ir Veterinarijos g. sankryža
Nr. 1
Ruklos g. ir Skarulių g. sankryža

4.6 pav. Oro užterštumo tyrimo vietos Jonavos mieste

4.7 pav. Oro užterštumo tyrimo vietos Jonavos rajono savivaldybės teritorijoje

Jonavos rajono savivaldybės teritorijoje oro užterštumo tyrimų vietos pateikiamos 4.8 lentelėje. Tyrimo vietos bus įrengtos bent 25 m atstumu nuo nurodytų sankryžų. 

4.8 lentelė. Jonavos rajono savivaldybės aplinkos oro kokybės matavimų vietos 2021–2026 metų monitoringo metu (vietovės pavadinimas, pobūdis ir koordinatės)
	Vietos žymuo 4.6 ir 4.7 pav.
	Oro kokybės matavimų vietovės pavadinimas ir adresas
	Vietovės aprašymas / taršos pobūdis
	Koordinatės (LKS)

	1.
	Ties Ruklos g. (krašto kelio Jonava–Žasliai–Kalniniai–Mijaugonys (Nr. 143)) ir Skarulių g. sankryža, Jonava
	Pramoninė dalis.
Transporto tarša.
AB „Achema“ įtaka.
	520198, 6104794

	2*.
	Ties Kauno g. ir Veterinarijos g. sankryža, Jonava 
	Gyvenamųjų namų kvartalas.
Transporto tarša.
	516671, 6103676

	3*.
	Lietavos g. ties pėsčiųjų tiltu per geležinkelį į Topolių g., Jonava
	Pramoninė dalis.
Gyvenamųjų namų kvartalas.
Transporto tarša.
	517943, 6105216

	4.
	Ties Pašilių g. ir Piliakalnių g. sankryža, Šilų k.
	Gyvenamoji vietovė.
Transporto tarša.
AB „Achema“ įtaka.
	520947, 6109706

	5.
	Ties Karaliaus Mindaugo g. ir Ruklio g. sankryža, Ruklos mstl.
	Gyvenamoji vietovė.
Transporto tarša.
AB „Achema“ įtaka.
	523931, 6101904


* – šioje vietoje papildomai tiriama ir KD2,5

Matavimo vietos Jonavos rajono savivaldybėje parinktos skirtingose vietovėse siekiant, kad rezultatai kuo objektyviau reprezentuotų transporto, pramonės įtaką, apibūdintų užterštumo lygį gyvenamuosiuose mikrorajonuose ir miestų centruose – dažnai ir gausiai žmonių lankomose vietose arba foninėse vietose.

[bookmark: _Toc48321469]4.6. Metodai ir procedūros

Oro kokybės vertinimui Jonavos rajono savivaldybėje sieros dioksidą (SO2), azoto dioksidą (NO2) bei lakiuosius organinius junginius (LOJ) (benzeną, tolueną, etilbenzeną ir orta-, meta-, paraksileną (BTEX)) rekomenduojama nustatyti pasyviuoju metodu (difuziniais ėmikliais), kietąsias daleles – gravimetriniu metodu, anglies monoksidą – nesdispersinės infraraudonosios spektroskopijos metodu.
Siekiant, kad būtų užtikrinta oro tyrimų kokybė ir rezultatų palyginamumas, oro kokybės tyrimai privalo atitikti difuzinių ėmiklių metodui taikomus reikalavimus, nurodytus teisės aktuose ir standartuose:
a) Lietuvos standartas LST EN 13528–1:2003 „Aplinkos oro kokybė. Difuziniai ėmikliai dujų ir garų koncentracijoms nustatyti. Reikalavimai ir bandymo metodai. 1 dalis. Bendrieji reikalavimai“;
b) Lietuvos standartas LST EN 13528–2:2003 „Aplinkos oro kokybė. Difuziniai ėmikliai dujų ir garų koncentracijoms nustatyti. Reikalavimai ir bandymo metodai 2 dalis. Specialieji reikalavimai ir bandymo metodai“;
c) Lietuvos standartas LST EN 13528–3:2004 „Aplinkos oro kokybė. Difuziniai ėmikliai dujų ir garų koncentracijoms nustatyti. Reikalavimai ir bandymo metodai 3 dalis. Parinkimo, naudojimo ir priežiūros vadovas“;
d) Lietuvos standartas LST ISO 7996:1999 „Aplinkos oras. Azoto oksidų masės koncentracijos nustatymas. Chemiliuminescencinis metodas“;
e) Lietuvos standartas LST EN 14212:2012 „Aplinkos oras. Standartinis sieros dioksido koncentracijos matavimo metodas, taikant ultravioletinę fluorescenciją“;
f) Lietuvos standartas LST ISO 10473:2001. „Aplinkos oras. Kietųjų dalelių masės nustatymas ant filtro. Beta spinduliuotės absorbcijos metodas“;
g) Lietuvos standartas LST EN 12341:2014 „Aplinkos oras. Standartinis gravimetrinis matavimo metodas tvyrančių kietųjų dalelių KD10 arba KD2,5 masės koncentracijai nustatyti“;
h) LAND 26–98/M–06 „Aplinkos oras. Dulkių (kietųjų dalelių) koncentracijos nustatymas. Svorio metodas“;
i) LST ISO 4224:2001 „Aplinkos oras. Anglies monoksido nustatymas. Nedispersinis infraraudonosios spektroskopijos metodas“;
j) LST EN 14626:2012 „Aplinkos oras. Standartinis anglies monoksido koncentracijos matavimo metodas, taikant nedispersinę infraraudonąją spektroskopiją“.
Difuziniai ėmikliai pasirinktose vietose tvirtinami prie gatvių apšvietimo stulpų, 3,5 m aukštyje. Siekiant užtikrinti duomenų patikimumą, kiekvienoje oro kokybės tyrimų vietoje rekomenduojama eksponuoti po 2 kiekvienam teršalui nustatyti skirtų difuzinių ėmiklių vienetus. Teršalų, susikaupusių difuziniuose ėmikliuose, koncentracijos nustatomos sertifikuotoje laboratorijoje.
Rengiant informacines ataskaitas apie oro kokybę, o baigiamojoje ataskaitoje vertinant oro kokybės kaitą monitoringo laikotarpiu, būtina įvertinti ir meteorologinius parametrus: oro temperatūrą, drėgmę, slėgį, vėjo kryptį ir greitį. 
Vykdant programą galima naudoti ir kitus tyrimo metodus, kuriuos taikant gaunami lygiaverčiai nurodytam metodui rezultatai.
Teršalai nustatomi taikant šiam tikslui skirtus standartizuotus analizės metodus laboratorijose. Laboratorijos, atliekančios taršos šaltinių išmetamų į aplinką teršalų ir teršalų aplinkos elementuose (ore, vandenyje, dirvožemyje) matavimus ir tyrimus, imančios mėginius laboratoriniams tyrimams atlikti, turi turėti leidimus šiems matavimams ir tyrimams atlikti bei leidimus imti ėminius (išskyrus požeminio vandens) minėtiems laboratoriniams tyrimams atlikti arba būti akredituotos teisės aktų nustatyta tvarka (šiems elementams: sieros dioksidui, azoto dioksidui, lakiesiems organiniams junginiams, kietosioms dalelėms (KD10, KD2,5), anglies monoksidui).

[bookmark: _Toc48321470]4.7. Aplinkos oro monitoringo rezultatų vertinimo kriterijai

Atliekant oro kokybės tyrimus ir vertinant aplinkos oro kokybę, turi būti laikomasi teisės aktų ir ES direktyvų:
1. 2001 m. gruodžio 12 d. Lietuvos Respublikos aplinkos ministro įsakymas Nr. 596 „Dėl aplinkos oro kokybės vertinimo tvarkos aprašo patvirtinimo“;
2. 2000 m. spalio 30 d. Lietuvos Respublikos aplinkos ministro ir Lietuvos Respublikos sveikatos apsaugos ministro įsakymas Nr. 471/582 „Dėl teršalų, kurių kiekis aplinkos ore ribojamas pagal Europos Sąjungos kriterijus, sąrašo ir teršalų, kurių kiekis aplinkos ore ribojamas pagal nacionalinius kriterijus, sąrašo ir ribinių aplinkos oro užterštumo verčių patvirtinimo“;
3. 2001 m. gruodžio 11 d. Lietuvos Respublikos aplinkos ministro ir Lietuvos Respublikos sveikatos apsaugos ministro įsakymas Nr. 591/640 „Dėl Aplinkos oro užterštumo sieros dioksidu, azoto dioksidu, azoto oksidais, benzenu, anglies monoksidu, švinu, kietosiomis dalelėmis ir ozonu normų patvirtinimo“;
4. 2008 m. gegužės 21 d. Europos Parlamento ir Tarybos direktyvos 2008/50/EB dėl aplinkos oro kokybės ir švaresnio oro Europoje (OL 2008 L 152, p. 1);
Atliekant oro kokybės vertinimą siūloma sieros dioksido, anglies monoksido ir kietųjų dalelių koncentraciją vertinti kaip orientacinio pobūdžio informaciją. Iš matavimo rezultatų paskaičiuotas vidutines metines azoto dioksido ir benzeno koncentracijas siūloma palyginti su Lietuvos ir Europos Sąjungos teisės aktuose šių teršalų koncentracijų vertinimui numatytomis metinėmis ribinėmis vertėmis.
Metinė kietųjų dalelių KD2,5 koncentracija turi būti lyginama su ribine verte, kuri nuo 2020-01-01 yra 20 µg/m3.
Sieros dioksido, azoto dioksido, benzeno, anglies monoksido ir kietųjų dalelių (KD10, KD2,5) vertinimui taikomos viršutinė ir žemutinė vertinimo ribos, nustatytos 2001 m. gruodžio 12 d. Lietuvos Respublikos aplinkos ministro įsakyme Nr. 596 „Dėl aplinkos oro kokybės vertinimo tvarkos aprašo patvirtinimo“ aprašo 2 priedo I skyriuje.


[bookmark: _Toc48321471]5. VANDENS KOKYBĖS MONITORINGAS
[bookmark: _Toc48321472]5.1. Paviršinių vandens telkinių monitoringas
[bookmark: _Toc48321473][bookmark: _Hlk49419199]5.1.1. Paviršinių vandens telkinių monitoringo tikslas ir uždaviniai

Svarbiausias paviršinio vandens monitoringo tikslas – periodiškai vykdyti vandens kokybės tyrimus, laiku išsiaiškinti galimus taršos šaltinius ir įspėti apie tai gyventojus.
Svarbiausi uždaviniai:
· numatytose vietose atlikti paviršinio vandens kokybės tyrimus;
· savalaikiai išsiaiškinti cheminės taršos šaltinius;
· informuoti visuomenę apie atvirų vandens telkinių vandens kokybę.

[bookmark: _Toc48321474]5.1.2. Esamos būklės analizė ir monitoringo poreikio pagrindimas

Paviršinių vandenų kokybė priklauso nuo teršalų, patenkančių į vandens telkinius kiekių ir savybių bei pačių vandens telkinių ypatybių. Tarp pagrindinių vandens telkinių teršėjų yra namų ūkiai, pramonė ir žemės ūkis. Gyventojų ir pramonės išleidžiami nutekamieji vandenys priskiriami sutelktajai taršai, o tarša iš žemės ūkio vadinama pasklidąja, tuo nurodant skirtingą sklaidos pobūdį. 
[bookmark: _Hlk49430843]Viena aktualiausių Jonavos rajono savivaldybės paviršinių vandenų kokybės problemų, kaip ir visoje šalyje, yra jų užterštumas biogeninėmis ir organinėmis medžiagomis. Pagrindiniai vandens taršos biogeninėmis medžiagomis šaltiniai yra pasklidoji tarša iš žemės ūkio teritorijų, ypač azoto ir fosforo trąšų naudojimas, bei ūkio buities ir gamybinės nuotekos, su kuriomis į vandens telkinius patenka tūkstančiai tonų teršalų. 
Paviršinio vandens telkinio būklė vertinama pagal ekologinę būklę (dirbtinių ir labai pakeistų vandens telkinių – ekologinį potencialą) ir pagal cheminę būklę. Vandens telkinio būklė nustatoma pagal prastesnę iš jų, klasifikuojant į dvi klases: gerą arba neatitinkančią geros būklės.
Paviršinių vandens telkinių ekologinė būklė vertinama pagal fizikinių-cheminių, hidromorfologinių ir biologinių kokybės elementų rodiklius. Ekologinė būklė skirstoma į penkias klases – labai gerą, gerą, vidutinę, blogą ir labai blogą.
Upių ekologinės būklės fizikinių-cheminių kokybės elementų vertinimo rodikliai yra nitratų azotas (NO3-N), amonio azotas (NH4-N), bendras azotas (Nb), fosfatų fosforas (PO4-P), bendras fosforas (Pb), biocheminis deguonies suvartojimas per 7 paras (BDS7) ir ištirpusio deguonies kiekis vandenyje (O2). 
Ežerų ekologinės būklės vertinimo pagal fizikinį-cheminį kokybės elementą rodikliai – biocheminis deguonies suvartojimas per 7 paras (BDS7), bendras azotas (Nb) ir bendras fosforas (Pb).
Vertinant upių ir ežerų būklę, be minėtų fizikinių-cheminių kokybės elementų rodiklių, yra vertinami ir biologinius bei hidromorfologinius kokybės elementus apibūdinantys rodikliai.
[bookmark: _Hlk49431170]Paviršinių vandens telkinių būklės vertinimą reglamentuoja Paviršinių vandens telkinių būklės nustatymo metodika, patvirtinta Lietuvos Respublikos aplinkos ministro 2007 m. balandžio 12 d. įsakymu Nr. D1-210 „Dėl Paviršinių vandens telkinių būklės nustatymo metodikos patvirtinimo“. Vertinimas pagal Paviršinių vandens telkinių būklės nustatymo metodiką yra kompleksinis, apimantis ne tik fizikinių-cheminių kokybės elementų (maistingųjų ir organinių medžiagų, prisotinimo deguonimi, vandens skaidrumo, specifinių teršalų) rodiklius ir biologinių kokybės elementų (vandens floros, fitoplanktono, bestuburių, žuvų) rodiklius, bet ir hidromorfologinių kokybės elementų (hidrologinio režimo, upės vientisumo, morfologinių sąlygų) rodiklius, o taip pat pavojingas medžiagas. Paviršinių vandens telkinių būklės vertinimas pagrįstas ilgo laikotarpio, t. y. upių baseinų rajonų valdymo plano laikotarpio (6 metų periodo) tyrimų įvertinimu. Kasmet gali būti vertinama ne paviršinio vandens telkinio būklė, o vandens kokybė pagal atskirus kokybės elementų rodiklius.
Nuolat didėjanti žmogaus veiklos įtaka aplinkai ir griežtėjantys tarptautiniai apsaugos reikalavimai verčia tobulinti gamtos ir žmogaus veiklos sąveikos valdymo mechanizmą. Viena svarbiausių aplinkosauginių problemų Lietuvoje yra paviršinių vandenų kokybė. Svarbu kontroliuoti sutelktosios taršos šaltinius; prognozuoti sutelktosios taršos šaltinių poveikį paviršinių vandenų kokybei. Sutelktosios taršos šaltiniai yra miesto, gyvenviečių arba pramonės įmonių nuotekos. Miesto nuotekų surinkimą ir valymą reglamentuoja 1991 m. gegužės 21 d. Tarybos Direktyva 91/271/EEC dėl miesto nuotekų valymo (Council Directive 91/271 of 21 May 1991 concerning urban waste water treatment), kurios reikalavimai perkelti į nacionalinius teisės aktus – Nuotekų tvarkymo reglamentą, patvirtintą Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl Nuotekų tvarkymo reglamento patvirtinimo“, Paviršinių nuotekų tvarkymo reglamentą, patvirtintą Lietuvos Respublikos aplinkos ministro 2007 m. balandžio 2 d. įsakymu Nr.  D1-193 „Dėl Paviršinių nuotekų tvarkymo reglamento patvirtinimo“. 
Paviršinių vandens telkinių vandens kokybė gali būti vertinama pagal vandens kokybės rodiklių ribines vertes, nustatytas Paviršinių vandens telkinių, kuriuose gali veistis gėlavandenės žuvys, apsaugos reikalavimų apraše, patvirtintame Lietuvos Respublikos aplinkos ministro 2005 m. gruodžio 21 d. įsakymu Nr. D1-633 „Dėl Paviršinių vandens telkinių, kuriuose gali gyventi ir veistis gėlavandenės žuvys, apsaugos reikalavimų aprašo patvirtinimo“. Šiame apraše aptarti paviršinių vandenų bei sutelktosios taršos šaltinių cheminiai parametrai ir pateikiamos rekomendacijos dėl paviršinių vandenų klasifikavimo į „lašišinių“ ir „karpinių“ vandenų kategorijas. „Lašišiniai“ vandenys – tai telkiniai, kurių vandens fizikiniai ir cheminiai parametrai užtikrina sėkmingą pačių jautriausių vandens kokybei lašišinių žuvų (lašišų, šlakų, kiršlių) egzistenciją ir reprodukciją. „Karpiniams“ vandenims priskiriami telkiniai, kurių fizikiniai ir cheminiai parametrai neatitinka lašišinių žuvų poreikių, tačiau užtikrina mažiau jautrių karpinių žuvų (taip pat lydekų, ungurių) sėkmingą egzistenciją ir reprodukciją (Sakalauskienė ir kt. 2002).
Jonavos rajono savivaldybės apylinkėse tekančios upės ir esantys ežerai bei tvenkiniai priklauso Nemuno upės baseinui, Neries mažųjų intakų (48,2 %) ir Šventosios (13 %) pabaseiniams. 
Per savivaldybę teka Neries ir Šventosios žemupiai, rytiniu pakraščiu – Širvinta, šiaurės vakaruose – Lankesa, Lokys, yra 10 ežerų (Žeimelių, Ilgajis, Baltas, Juodas ir kiti), 12 tvenkinių.
[bookmark: _Hlk49431685]Paviršinių vandens telkinių kokybė Jonavos rajono savivaldybės teritorijoje tirta Upių, ežerų ir tvenkinių valstybinio monitoringo metu (ežerų ir tvenkinių, esančių Jonavos rajono savivaldybės teritorijoje, valstybinis monitoringas nevykdytas nagrinėjamu laikotarpiu, t. y. 2016–2019 m.). Tirtos paviršinio vandens telkinių vietos 2016–2019 m. ir gauti duomenys pateikiami 5.1 lentelėje.

5.1 lentelė. Upių, ežerų ir tvenkinių valstybinio monitoringo, vykdyto Jonavos rajono savivaldybėje 2016–2019 m. rezultatai (vidutinės metų vertės ir įvertinimas pagal ekologinės būklės klases) (Aplinkos apsaugos agentūros duomenys)
	Monitoringo vieta
	Metai
	BDS7 mgO2/l
	Amonio azotas mgN/l
	Nitratų azotas mgN/l
	Fosfatų fosforas mgP/l
	Bendras azotas mg/l
	Bendras fosforas mg/l

	Šventoji ties 
	2016
	2,23 LG
	0,037 LG
	1,398 G
	0,030 LG
	2,114 G
	0,065 LG

	keliu Nr. 1502
	2017
	2,08 LG
	0,037 LG
	1,508 G
	0,036 LG
	2,047 G
	0,079 LG

	
	2018
	2,08 LG
	0,047 LG
	0,584 LG
	0,024 LG
	0,976 LG
	0,051 LG

	
	2019
	2,2 LG
	0,039 LG
	0,951 LG
	0,025 LG 
	1,216 LG
	0,057 LG

	Lokys ties 
	2016
	1,98 LG
	0,043 LG
	3,175 V
	0,030 LG
	6,900 B
	0,076 LG

	Markutiškiais
	2019
	2,9 G
	0,033 LG
	2,765 V
	0,021 LG
	3,925 V
	0,053 LG

	Šešuva žemiau Zelvos intako
	2017
	3,38 V
	0,063 LG
	1,248 LG
	0,045 LG
	2,625 G
	0,099 LG

	Šešuva ties Kalnėnais
	2017
	2,65 G
	0,083 LG
	1,153 LG
	0,036 LG
	2,400 G
	0,087 LG

	Lomena ties keliu Nr. 143
	2018
	2,30 G
	0,042 LG
	1,185 LG
	0,087 G
	1,700 LG
	0,130 G

	Barupė aukščiau Kuigalių
	2018
	2,60 G
	0,046 LG
	2,350 V
	0,041 LG
	3,928 V
	0,065 LG


Lentelėje raudonai pažymėtos upių, ežerų ir tvenkinių ekologinės būklės vertinimo rodiklių (parametrų) vertės, kurios neatitinka geros ekologinės būklės vertinimo kriterijų, nustatytų. Paviršinių vandens telkinių būklės vertinimo metodikoje, patvirtintoje Lietuvos Respublikos aplinkos ministro 2007 m. balandžio 12 d. įsakymu Nr. D1-210 „Dėl Paviršinių vandens telkinių būklės nustatymo metodikos patvirtinimo“.
Lentelėje naudojami trumpiniai, apibūdinantys ekologinę būklę: LG – labai gera, G – gera, V – vidutinė, B – bloga, LB – labai bloga

[bookmark: _Hlk49431660]Nors sutelktosios taršos šaltiniai daro žymią įtaką vandens aplinkai, tačiau didelė dalis teršalų, ypač azoto junginių, į upelius ir upes patenka iš pasklidųjų taršos šaltinių. Būtent dėl to, kad nėra žinomi konkretūs taršą sukeliantys šaltiniai bei taršos mastas, pasklidąją taršą žymiai sunkiau įvertinti bei kontroliuoti nei sutelktąją. Pagrindiniai pasklidosios taršos šaltiniai yra žemės ūkio veikla. Gyvulių mėšlo ir mineralinių trąšų naudojimas didina azoto ir nitratų azoto koncentraciją upėse.
Lietuvos statistikos departamento duomenimis, Jonavos rajono savivaldybės teritorijoje ūkio, buities ir gamybos nuotekų, išleidžiamų į paviršinius vandenis, kiekis 2014 m. buvo 7832,5 tūkst. m3, o 2018 m. – 10445,3 tūkst. m3. Nuotekų, išvalytų iki normos, kiekis 2014 m. buvo 2639,7 tūkst. m3, o 2018 m. – 3078,7 tūkst. m3. Nepakankamai išvalytų nuotekų, išleistų į paviršinius vandenis, kiekis 2014 m. nebuvo nustatytas, o 2018 m. – 0,5 tūkst. m3. 
UAB „Jonavos vandenys“ 2019 m. eksploatavo 198,1 km savitakinių bei spaudiminių nuotekų tinklų. Surinktos buitinės nuotekos valomos nuotekų valymo įrenginiuose, o išvalytos išleidžiamos į gamtinę aplinką. UAB „Jonavos vandenys“ eksploatuoja 16 nuotekų valymo įrenginių: Jonavos m., Ruklos, Šveicarijos, Žeimių, Kuigalių, Juškonių, Šilų, Panoterių, Upninkų, Kulvos, Čičinų, Batėgalos, Užusalių, Išorų-Kalnėnų, Bukonių ir Liepių gyvenvietėse. Keletas valyklų reikalautų rimtos rekonstrukcijos, nes tai sovietinių laikų palikimas ir jos tiek fiziškai, tiek morališkai yra atgyvenusios. 2019 metais surinkta ir išvalyta 2 931 813 m3 nuotekų. Beveik visos nuotekos valomos biologinio valymo įrenginiuose.  Tik intensyvios priežiūros ir remontų dėka nuotekų valymo įrenginiuose išvalytos ir į gamtinę aplinką išleidžiamos nuotekos neviršija nustatytų vidutinių metinių normatyvų ištekančiam vandeniui. 2019 m. pagal BDS7 sudarė 98 %, pagal bendrą fosforą 91 % ir pagal bendrą azotą 88 %. Nuotekų valymo įrenginiuose susidaręs nuotekų dumblas yra išvežamas į dumblo kompostavimo aikštelę Gineikių k. 2019 metais į kompostavimo aikštelę išvežta 5986 t dumblo, kuris perdirbtas į kompostą (UAB „Jonavos vandenys“ duomenys).
UAB „Jonavos vandenys“ įpareigota savivaldybės teritorijoje vykdyti paviršinių nuotekų tvarkymą. Paviršinių nuotekų tvarkymas vykdomas Jonavos miesto teritorijoje, tačiau ne visi paviršinių (lietaus) nuotekų tinklai Jonavos mieste yra teisiškai įregistruoti. Šiuo metu Jonavos rajono savivaldybė inventorizuoja paviršinių (lietaus) nuotekų tinklus, kurie vėliau bus perduoti į UAB „Jonavos vandenys“ balansą. Jonavos miesto paviršinių (lietaus) nuotekų tvarkymo infrastruktūra yra išvystyta pakankamai plačiai. Pagal 2016 m. gruodžio 22 d. patvirtintą Jonavos miesto paviršinių (lietaus) nuotekų tvarkymo infrastruktūros plėtros specialųjį planą Jonavos mieste yra paklota apie 119 km lietaus nuotekų tinklų. Jonavos miestas suskirstytas į 26 baseinus, visus baseinus eksploatuoja UAB „Jonavos vandenys“ išskyrus vieną baseiną, kurį eksploatuoja UAB „Jonavos hidrotechnika“. 2019 m. pabaigoje pastatyti dveji paviršinių (lietaus) nuotekų valymo įrenginiai Panerių g. bei Taurostos g. Paviršinių (lietaus) nuotekų valymų įrenginiuose yra kontroliuojami šie atitekančių ir išleidžiamų teršalų parametrai: BDS7, SM, naftos produktai (UAB „Jonavos vandenys“ duomenys).
Pagrindiniai paviršinių vandens telkinių kokybės parametrai: deguonies sotis (ištirpusio deguonies kiekis vandenyje), pH, suspenduotos (skendinčios) medžiagos, biocheminis deguonies suvartojimas per 7 paras (BDS7), fosfatų fosforas, nitratų azotas, nitritų azotas, amonio azotas, bendras fosforas, bendras azotas.
2014 m. buvo baigtas projektas „Užusalių tvenkinio ant Šešuvos upelio išvalymas ir sutvarkymas“ iš Europos regioninės plėtros fondo finansuojamų Sanglaudos skatinimo veiksmų programos „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ priemonės VP3-1.4-AM-04-R „Vandens telkinių būklės gerinimas“. 5 m. po projekto pabaigos buvo atliekami bendro azoto ir bendro fosforo tyrimai. Tarša nebuvo nustatyta.
Pagal patvirtintą ir po metų atšauktą Jonavos rajono savivaldybės aplinkos monitoringo programą 2017–2022 metams buvo numatyta įvertinti paviršinio vandens kokybę 12-oje vietų. 2017 m. buvo atlikti 12-os tvenkinių tyrimai gegužės, liepos, rugpjūčio ir spalio mėnesiais, vandenyje nustatant bendrą azotą, bendrą fosforą, fitoplanktoną ir chlorofilą „a“. Pagal vidutines metines vertes pagal Nb ir Pb labai geram ekologinio potencialo vandens telkiniui priskirti Zatyšių karjero tvenkinys ir Žeimių tvenkinys, pagal chlorofilo a rodiklio vertę – Taurostos, Markutiškio tvenkiniai, Panoterių prūdas. Pagal fitoplanktono gausumo ir biomasės kaitą tirtuose tvenkiniuose tiriamuoju laikotarpiu buvo nustatytas silpnas arba vidutinis žydėjimas (Jonavos rajono savivaldybės paviršinio... 2017).
Tam, kad būtų įgyvendinti paviršinių vandens telkinių kokybei keliami reikalavimai ir uždaviniai, savivaldybei reikalinga detali informacija apie paviršinių vandens telkinių kokybę ir taršą. Paviršinių vandens telkinių tyrimai leistų detaliau įvertinti paviršinių vandens telkinių kokybę Jonavos rajono savivaldybės teritorijoje.

[bookmark: _Toc48321475]5.1.3. Stebimi parametrai

Išanalizavus paviršinių vandens telkinių kokybės turimus duomenis Jonavos rajono savivaldybės teritorijoje bei remiantis nurodytais teisės aktais, rekomenduojama Jonavos rajono savivaldybės paviršiniuose vandens telkiniuose tirti šiuos parametrus: 
· upėse: temperatūrą (oC), ištirpusio deguonies kiekį vandenyje (mg/l O2); suspenduotas (skendinčias) medžiagas (mg/l); biocheminio deguonies suvartojimą per 7 paras BDS7 (mg/l O2); fosfatų fosforą (PO4-P) (mg/l P); nitritų azotą (NO2-N) (mgl/l N); nitratų azotą (NO3-N) (mg/l N); amonio azotą (NH4-N) (mg/l N); bendro fosforo kiekį Pbendras (mg/l P) ir bendro azoto kiekį Nbendras (mg/l N);
· ežeruose ir tvenkiniuose: temperatūrą (oC), biocheminio deguonies suvartojimą per 7 paras BDS7 (mg/l O2); bendro fosforo kiekį Pbendras (mg/l P) ir bendro azoto kiekį Nbendras (mg/l N).
Paviršinių vandens telkinių mėginių ėmimo metu matuojami (arba registruojami iš Hidrometeorologinių stočių) aplinkos meteorologiniai parametrai: aplinkos oro temperatūra (°C).

[bookmark: _Toc48321476][bookmark: _Hlk49432178]5.1.4. Stebėjimų periodiškumas

Paviršinių vandens telkinių vandens kokybės tyrimai upėse nurodytose vietose atliekami 4 kartus per metus (1 kartą per sezoną). Paviršinių vandens telkinių vandens kokybės tyrimai ežeruose ir tvenkiniuose nurodytose vietose atliekami 4 kartus per metus šiltuoju metų periodu (balandžio mėn. II pusėje–gegužės mėn., liepos mėn. II pusėje, rugpjūčio mėn. II pusėje, rugsėjo mėn. II pusėje–spalio mėn. I pusėje).





[bookmark: _Toc48321477]5.1.5. Monitoringo vietų parinkimo principai ir išdėstymas

Sutelktosios taršos vertinimui upėje parinktos matavimo vietos greta prieš ir už miestų bei gyvenviečių, kad būtų galima vertinti jų taršos mastą ir daromą poveikį paviršiniams vandens telkiniams. Ežerų ir tvenkinių kokybės nustatymui matavimo vietos parinktos arčiau didesnių gyvenviečių.
[bookmark: _Hlk49432214]Paviršinių vandens telkinių kokybės tyrimus Jonavos rajono savivaldybės teritorijoje numatoma atlikti 4-ose matavimo vietose: 1 tvenkinyje ir Neries upės 3 atkarpose. Siūlomos paviršinių vandens telkinių kokybės tyrimo vietos Jonavos rajono savivaldybės teritorijoje pateikiamos 5.1 paveiksle. 

5.1 pav. Paviršinių vandens telkinių kokybės tyrimo vietos Jonavos rajono savivaldybėje

Jonavos rajono savivaldybės teritorijoje paviršinių vandens telkinių kokybės tyrimų vietos pateikiamos 5.2 lentelėje. 




5.2 lentelė. Jonavos rajono savivaldybės paviršinių vandens telkinių kokybės matavimų vietos 2021–2026 metų monitoringo metu (vietovė, taršos pobūdis ir koordinatės)
	Vietos žymuo 5.1 pav.
	Paviršinio vandens kokybės matavimų vietovės pavadinimas
	Taršos pobūdis
	Koordinatės (LKS)

	1.
	Neris Kranto g. gale, Ruklos k.
	Kaimo tarša.
	527779, 6101816

	2.
	Neris ties magistraliniu keliu A6 Kaunas–Zarasai–Daugpilis, Laukagalių k.
	AB Achema poveikis.
Kaimų tarša.
Tarša nuo kelio.
	520121, 6105818

	3.
	Neris ties Panerio g. ir Pakrantės g. sankryža, Mykoliškių k.
	Kaimo tarša.
	507425, 6099241

	4.
	Beržų tvenkinys, Beržų k. 
	Kaimo tarša.
Tarša nuo dirbamų laukų.
Tarša nuo kelio.
	521025, 6108086



Matavimo vietos Jonavos rajono savivaldybėje parinktos skirtingose vietovėse siekiant, kad rezultatai kuo objektyviau reprezentuotų gyvenviečių taršą, apibūdintų užterštumo lygį gyvenamuosiuose rajonuose.

[bookmark: _Toc48321478]5.1.6. Metodai ir procedūros

Siekiant, kad būtų užtikrinta vandens tyrimų kokybė ir rezultatų palyginamumas, tyrimai privalo būti atlikti pagal galiojančius reikalavimus, nurodytus teisės aktuose ir standartuose:
1. LST EN ISO 5667-1:2007. Vandens kokybė. Mėginių ėmimas. 1 dalis. Mėginių ėmimo programų ir būdų sudarymo nurodymai (ISO 5667-1:2006).
2. LST EN ISO 5667-3:2018. Vandens kokybė. Mėginių ėmimas. 3 dalis. Vandens mėginių konservavimas ir tvarkymas (ISO 5667-3:2018).
3. LST EN ISO 5667-6:2017. Vandens kokybė. Mėginių ėmimas. 6 dalis. Mėginių ėmimo iš upių ir upelių nurodymai (ISO 5667‐6:2014).
4. Unifikuoti nuotekų ir paviršinių vandenų kokybės tyrimų metodai. 1 dalis. Cheminiai analizės metodai. Vilnius. 1994.
5. LST EN ISO 5814:2012. Vandens kokybė. Ištirpusio deguonies nustatymas. Elektrocheminio zondo metodas (ISO 5814:2012).
6. LST EN 872:2005. Vandens kokybė. Suspenduotų medžiagų nustatymas. Košimo pro stiklo pluošto koštuvą metodas.
7. LAND 46-2007. Vandens kokybė. Skendinčių medžiagų nustatymas. Košimo pro stiklo pluošto koštuvą metodas.
8. LST EN ISO 5815-1:2019. Vandens kokybė. Biocheminio deguonies suvartojimo per n parų (BDSn) nustatymas. 1 dalis. Skiedimo ir sėjimo, pridėjus aliltiokarbamido, metodas (ISO 5815-1:2019).
9. LST EN 1899-2:2000. Vandens kokybė. Biocheminio deguonies suvartojimo per n parų (BDS<(Index)n>) nustatymas. 2 dalis. Neskiestų mėginių metodas (ISO 5815:1989, modifikuotas).
10. LST EN ISO 6878:2004. Vandens kokybė. Fosforo nustatymas. Spektrometrinis metodas, vartojant amonio molibdatą (ISO 6878:2004).
11. LAND 58-2003. Vandens kokybė. Fosforo nustatymas. Spektrometrinis metodas, vartojant amonio molibdatą.
12. LST EN 26777:1999. Vandens kokybė. Nitrito kiekio nustatymas. Molekulinės absorbcijos spektrometrinis metodas (ISO 6777:1984).
13. LAND 39-2000. Vandens kokybė. Nitrito kiekio nustatymas. Molekulinės absorbcijos spektrometrinis metodas.
14. LST ISO 7890-3:1998. Vandens kokybė. Nitratų kiekio nustatymas. 3 dalis. Spektrometrinis metodas, vartojant sulfosalicilo rūgštį.
15. LAND 65-2005. Vandens kokybė. Nitratų kiekio nustatymas. Spektrometrinis. metodas, vartojant sulfosalicilio rūgštį.
16. LST EN ISO 13395:2000. Vandens kokybė. Nitritų azoto, nitratų azoto ir jų sumos analizuojant srautą (CFA ir FIA) nustatymas ir spektrometrinis aptikimas (ISO 13395:1996).
17. LST ISO 7150-1:1998. Vandens kokybė. Amonio kiekio nustatymas. 1 dalis. Rankinis spektrometrinis metodas.
18. LAND 38-2000. Vandens kokybė. Amonio kiekio nustatymas. Rankinis spektrometrinis metodas.
19. LST EN ISO 11905-1:2000. Vandens kokybė. Azoto nustatymas. 1 dalis. Oksidacinio mineralinimo peroksodisulfatu metodas (ISO 11905-1:1997).
Vykdant programą galima naudoti ir kitus tyrimo metodus, kuriuos taikant gaunami lygiaverčiai nurodytam metodui rezultatai.
Teršalai nustatomi taikant šiam tikslui skirtus standartizuotus analizės metodus laboratorijose. Laboratorijos, atliekančios taršos šaltinių išmetamų į aplinką teršalų ir teršalų aplinkos elementuose (ore, vandenyje, dirvožemyje) matavimus ir tyrimus, imančios mėginius laboratoriniams tyrimams atlikti, turi turėti leidimus šiems matavimams ir tyrimams atlikti bei leidimus imti ėminius (išskyrus požeminio vandens) minėtiems laboratoriniams tyrimams atlikti arba būti akredituotos teisės aktų nustatyta tvarka (šiems elementams: ištirpusio deguonies kiekiui vandenyje, suspenduotoms (skendinčioms) medžiagoms, biocheminio deguonies suvartojimui, fosfatų fosforui, nitritų azotui, nitratų azotui, amonio azotui, bendro fosforo kiekiui, bendro azoto kiekiui).

[bookmark: _Toc48321479]5.1.7. Paviršinių vandens telkinių monitoringo rezultatų vertinimo kriterijai

Vandens telkinių kokybė vertinama pagal jos atitikimą DLK, nustatytomis:
1. Nuotekų tvarkymo reglamente, patvirtintame Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl nuotekų tvarkymo reglamento patvirtinimo“;
2. Paviršinių vandens telkinių, kuriuose gali gyventi ir veistis gėlavandenės žuvys, apsaugos reikalavimų apraše, patvirtintame Lietuvos Respublikos aplinkos ministro 2005 m. gruodžio 21 d. įsakymu Nr. D1-633 „Dėl paviršinių vandens telkinių, kuriuose gali gyventi ir veistis gėlavandenės žuvys, apsaugos reikalavimų aprašo patvirtinimo“.
Upių ir ežerų ekologinė būklė (dirbtinių ir labai pakeistų vandens telkinių ekologinis potencialas) yra vertinama pagal Paviršinių vandens telkinių būklės nustatymo metodiką, patvirtintą Lietuvos Respublikos aplinkos ministro 2007 m. balandžio 12 d. įsakymu Nr. D1-210 „Dėl Paviršinių vandens telkinių būklės nustatymo metodikos patvirtinimo“.

[bookmark: _Toc48321480]5.2. Požeminio vandens monitoringas
[bookmark: _Toc48321481]5.2.1. Požeminio vandens monitoringo tikslas ir uždaviniai

Svarbiausias požeminio vandens monitoringo tikslas – vykdyti vandens kokybės tyrimus, laiku išsiaiškinti galimus taršos šaltinius ir įspėti apie tai gyventojus.
Svarbiausi uždaviniai:
· nustatyti ūkio subjektų poveikį gamtinei aplinkai;
· prognozuoti poveikio mastus ir padarinius;
· užtikrinti ūkio subjektų keliamos taršos, ar kito neigiamo poveikio, mažinimą.

[bookmark: _Toc48321482]5.2.2. Esamos būklės analizė ir monitoringo poreikio pagrindimas

Lietuvoje viešam geriamojo vandens tiekimui išimtinai naudojamas požeminis vanduo. Šalyje yra palankios klimatinės ir gamtinės gėlo požeminio vandens formavimosi sąlygos. Gėlas požeminis vanduo yra susikaupęs įvairaus amžiaus ir litologinės sudėties vandeninguosiuose sluoksniuose. Gėlo požeminio vandens zonos storis kinta nuo 200–400 m Baltijos ir Žemaičių aukštumų rajone iki 50–150 m Nemuno žemumoje. Gyvenamajame sektoriuje vidutiniškai suvartojama apie 34 % viso išgaunamo požeminio vandens, gamybos poreikiams (pramonėje ir žemės ūkyje) – 28 %, nuostoliams tenka 27 % (Arustienė ir Kriukaitė, 2011).
Požeminis vanduo yra ne tik geriamojo vandens šaltinis. Gruntinis vanduo maitina upes ir ežerus, nuo vandens slūgsojimo gylio ir jo kaitos priklauso paviršinės ekosistemos. Požeminis vanduo skatina šiuolaikinių geologinių procesų vyksmą – pelkių, šlapžemių ir nuošliaužų susidarymą, sufozijos ir karsto (smegduobių) reiškinių formavimąsi.
Lietuvos sąlygomis svarbiausias gėlo požeminio vandens išteklių susidarymo šaltinis natūraliomis eksploatacijos sąlygomis yra krituliai, kurie patenka į gruntinį vandeningąjį sluoksnį, o iš jo infiltruodamiesi – į spūdinius vandeninguosius sluoksnius. Gruntinio vandens infiltracinės mitybos krituliais dydį lemia fizinės-geografinės ir geologinės-hidrogeologinės regiono sąlygos. Lietuva yra drėgmės pertekliaus klimatinėje zonoje (Arustienė ir Kriukaitė, 2011).
Požeminio vandens slūgsojimo gylis yra svarbus išteklių būklės indikatorius. Regioniniai požeminio vandens lygio stebėjimai vykdomi valstybinio monitoringo tinkle. Hidrocheminių tyrimų 2015–2020 m. apibendrinti duomenys pateikti 5.3 lentelėje.

5.3 lentelė. Valstybinio požeminio vandens monitoringo Jonavos rajono savivaldybės teritorijoje hidrocheminių tyrimų duomenys, 2020 m. (Lietuvos geologijos tarnyba)
	Monitoringo postas
	Bendras kietumas, mg-ekv/l
	Cl–
	NO2–
	NO3–
	Na+
	K+
	Ca2+
	Mg2+
	NH4+

	Jonavos m.
	6,37
	6,54
	0,02
	3,04
	9,45
	7,52
	79,31
	29,27
	0,16

	Saleninkų k., Upninkų sen., Jonavos r. sav.
	5,38
	7,27
	0,02
	0,72
	9,27
	7,07
	71,13
	27,78
	0,14



Valstybinio požeminio vandens monitoringo postai priklauso viršutinio devono Šventosios–vidurinio devono Upninkų (D3-2šv-up) vandeningiesiems sluoksniams (Lietuvos požeminio vandens monitoringas 2005–2010, 2011–2015).
Lietuvos geologijos tarnybos duomenimis, Jonavos rajono savivaldybėje išgaunama vidutiniškai požeminio vandens: 27,89 tūkst. m3/d geriamojo gėlo vandens, 0,00 tūkst. m3/d mineralinio vandens, 0,00 tūkst. m3/d gamybinio vandens.
Jonavos rajono savivaldybės gyventojams geriamąjį vandenį tiekia ir jo kokybe rūpinasi UAB „Jonavos vandenys“. Bendrovė geriamuoju vandeniu aprūpina Jonavos miesto bei Jonavos rajono gyvenviečių, kuriose eksploatuoja vandenvietes, gyventojus. Vandentiekiu tiekiamo geriamojo vandens kokybę kontroliuoja atestuota UAB „Jonavos vandenys“ geriamojo vandens laboratorija. Geriamojo vandens kokybę prižiūri Jonavos valstybinė maisto ir veterinarijos tarnyba (UAB „Jonavos vandenys“ 2020).
UAB „Jonavos vandenys” eksploatuoja 31 vandenvietę. Didžiausia vandenvietė Pabartoniu kaime, kuri aprūpina visus Jonavos miesto gyventojus. Kitos vandenvietės yra Jonavos rajono ribose: Ruklos, Šveicarijos, Žeimių, Kuigalių, Martyniškių, Mimalių, Mitėniškių, Juškonių, Naujasodžio, Aklojo ežero, Milagainių, Šilų, Praulių, Panoterių, Upninkų, Kunigiškių, Kulvos, Čičinų, Batėgalos, Ručiūnų, Preišiogalėlės, Užusalių, Kalnėnų, Išorų, Bukonių, Liepių, Vaivadiškių, Mimainių, Biržulių, Gaižiūnų gyvenvietėse. Šiose vandenvietėse yra 88 gręžiniai, iš kurių 52 eksploatuojami.
[bookmark: _Hlk49432898]Išgautas požeminis vanduo yra valomas 27 vandens gerinimo įrenginiuose: Jonavos mieste, Ruklos, Šveicarijos, Žeimių, Kuigalių, Mimalių, Juškonių, Naujasodžio, Šilų, Praulių, Panoterių, Milagainių, Upninkų, Kulvos, Čičinų, Batėgalos, Ručiūnų, Preišiogalėlės, Užusalių, Kalnėnų, Išorų, Bukonių, Liepių, Vaivaidškių, Mimainių, Aklojo ežero, Kunigiškių gyvenvietėse. Nuo 2020 m. išgautas požeminis vanduo valomas ir Martyniškio gyvenvietėje.
Išgautas ir išvalytas geriamasis vanduo tiekiamas vandentiekio tinklais. Įmonė 2019 metais eksploatavo 227,9 km geriamojo vandens tinklų. 2019 m. vidutinis Jonavos rajono savivaldybėje suvartojamo geriamojo vandens kiekis 2,1 m3 gyventojui per mėnesį (UAB „Jonavos vandenys“ 2020).
Jonavos rajono savivaldybės teritorijoje yra 111 potencialių taršos židinių, kurių poveikį požeminiam vandeniui stebi Lietuvos geologijos tarnyba. Lietuvos geologijos tarnybos duomenimis, ypatingai didelis pavojus požeminiam vandeniui nustatytas šiuose objektuose:
· degalinė, veikianti, Jonalaukio k., Ruklos sen., Jonavos r. sav.;
· degalinė, veikianti, Gudžionių k., Šilų sen., Jonavos r. sav.;
· degalinė, veikianti, Spanėnų k., Šveicarijos sen., Jonavos r. sav.;
· gamybos cechas, veikiantis, Jonalaukio k., Ruklos sen., Jonavos r. sav.;
· naftos bazė, neveikianti, Batėgalos k., Kulvos sen., Jonavos r. sav.;
· naftos bazė, sugriauta, Čičinų k., Kulvos sen., Jonavos r. sav.;
· naftos bazė, neveikianti, Venecijos k., Ruklos sen., Jonavos r. sav.;
· naftos bazė, neveikianti, Užusalių k., Užusalių sen., Jonavos r. sav.;
· plovykla, neveikianti, Ruklos mstl., Ruklos sen., Jonavos r. sav.;
· sąvartynas, rekultyvuotas, Jonalaukio k., Ruklos sen., Jonavos r. sav.
Ūkio subjektų poveikio požeminiam vandeniui monitoringas vykdomas siekiant stebėti, vertinti bei prognozuoti ūkinės veiklos daromą poveikį gamtinės aplinkos kokybei tam, kad galima būtų užtikrinti jų sukeliamos taršos ar kito neigiamo poveikio mažinimą. Požeminio vandens monitoringas yra privalomas:
· požeminio vandens vartotojams (vandenvietėms, imančioms daugiau kaip 100 m3/d) ir
· ūkinės veiklos vykdytojams, kurie patenka į potencialių teršėjų sąrašą.
Požeminio vandens monitoringas vykdomas pagal kiekvienam ūkio subjektui 3–5 metų laikotarpiui paruoštą individualią monitoringo programą, kurią raštu derina Lietuvos geologijos tarnyba (LGT) ir regionų aplinkos apsaugos departamentai.
Lietuvos geologijos tarnybos duomenimis, ūkio subjektų požeminio vandens monitoringą Jonavos rajono savivaldybėje turi vykdyti šios įmonės, kurios 2020 m. turi galiojančias ūkio subjektų monitoringo programas (5.2 pav.):
1. UAB „BALTIC PETROLEUM“ (buv. AB „Lietuvos kuras“ Nr. 2) (degalinė, Gudžionių k., Šilų sen., Jonavos r. sav., monitoringo programa 2016–2020 m.);
2. UAB „BALTIC PETROLEUM“ (degalinė, Žemaitės g. 1, Jonava, monitoringo programa 2017–2021 m.);
3. UAB „Circle K Lietuva“ (degalinė Cirkle K Jonava, Vasario 16-osios g. 33, Jonava, monitoringo programa 2017–2021 m.);
4. UAB „BALTIC PETROLEUM“ (buv. AB „Lietuvos kuras“ Nr. 124) (degalinė, Plento g. 46, Spanėnų k., Šveicarijos sen., Jonavos r. sav., monitoringo programa 2017–2021 m.);
5. UAB „Viada LT“ (buv. „Lukoil Baltija“) (degalinė, Darbininkų g. 4D, Jonava, monitoringo programa 2017–2021 m.);
6. Lietuvos kariuomenės Logistikos valdybos Įgulų aptarnavimo tarnyba (Lietuvos Kariuomenės degalinės Nr. 1 ir Nr. 2, Karaliaus Mindaugo g. 11, Ruklos mstl., Ruklos sen., Jonavos r. sav., monitoringo programa 2019–2023 m.);
7. Lietuvos kariuomenės Logistikos valdybos Įgulų aptarnavimo tarnyba (Ruklos įgulos aptarnavimo centro degalų užpylimo aikštelė, Ruklos mstl., Ruklos sen., Jonavos r. sav., monitoringo programa 2019–2023 m.);
8. UAB „AVE-MATROX“ (naftos objektas, Pramonės g. 38, Jonava, monitoringo programa 2019–2023 m.);
9. AB „Achema“ (sąvartynas, Jonalaukio k., Ruklos sen., Jonavos r. sav., monitoringo programa 2019–2023 m.);
10. VŠĮ Kauno regiono atliekų tvarkymo centras (sąvartynas, Jonalaukio k., Ruklos sen., Jonavos r. sav., monitoringo programa 2019–2023 m.);
11. VĮ „Grunto valymo technologijos“ (naftos objektas, grunto valymo aikštelė, Daigučių k. 1, Kulvos sen., Jonavos r. sav., monitoringo programa 2020–2024 m.);
12. UAB „Beržų kompleksas“ (kiaulininkystės kompleksas, Šilų k., Šilų sen., Jonavos r. sav., monitoringo programa 2019–2023 m.);
13. UAB „NAPC“ (naftos perdirbimo centras, Ruklos g. 16A, Jonava, monitoringo programa 2019–2023 m.).

[image: ]
5.2 pav. Ūkio subjektų požeminio vandens monitoringo vietos Jonavos rajono savivaldybės teritorijoje 
(Lietuvos geologijos tarnyba)

Remiantis 2017 m. atlikto požeminio vandens tyrimų apibendrinimo už 2014–2016 m. duomenimis, požeminis (gruntinis) vanduo ūkio subjektų teritorijose yra teršiamas medžiagomis, kurių pagrindą sudaro azotas ir jo junginiai. Nitratų koncentracija gruntiniame vandenyje yra padidėjusi visų ūkio subjektų teritorijų srityse (ypač prie gyvulininkystės kompleksų ir pačiame Jonavos mieste). Viršutiniame požeminio vandens sluoksnyje nėra didelės taršos specifinėmis ir toksinėmis medžiagomis (naftos produktai aptikti Lietuvos kariuomenės logistikos valdybos įgulų aptarnavimo tarnybos Ruklos įgulos aptarnavimo centro degalinėse, VšĮ „Grunto valymo technologijos“ užteršto grunto regeneravimo aikštelės teritorijoje, UAB „Oil co“ naftos produktų terminalo teritorijoje). Tarša sunkiaisiais metalais nustatyta AB „Achema“ sąvartyno teritorijoje (viršijamos nikelio, vanadžio, kobalto koncentracijos) (Jonavos rajono savivaldybės dirvožemio... 2017).
2014–2015 m. buvo tirta šachtinių šulinių, kurių vanduo naudojamas maisto gamybai, vandens kokybė. Buvo nustatomi nitritų ir nitratų kiekiai. 2014 m. iš 14 tirtų šulinių tarša nitratais nustatyta viename mėginyje Širvių k., Bukonių sen. 2015 m. iš 11 tirtų šulinių tarša nitratais nustatyta viename mėginyje Marinaukos k., Dumsių sen. Šachtinių šulinių vandens kokybės tyrimai atliekami nacionalinio visuomenės sveikatos centro iniciatyva (Jonavos rajono savivaldybės dirvožemio... 2017).
Už centralizuotai tiekiamo geriamo vandens kokybę atsako geriamojo vandens tiekėjai (UAB „Jonavos vandenys“), o asmenys, apsirūpinantys geriamuoju vandeniu individualiai, už geriamojo vandens saugą ir kokybę atsako patys. Šachtinių šulinių vandens kokybė nuolat kinta ir priklauso nuo aplinkos. Teršalai į šulinius patenka iš laukų, daržų, tvartų, lauko tualetų. Vienas iš tokios veiklos padarinių – azoto junginiai gruntiniame vandenyje: nitratai ir nitritai. Norėdami įsitikinti, ar vartojamas šachtinių šulinių vanduo yra saugus, žmonės turėtų bent 1 kartą metuose atlikti geriamojo vandens tyrimus. UAB „Jonavos vandenys“ geriamojo vandens laboratorija kontroliuoja Jonavos miesto ir rajono geriamojo vandens kokybę, taip pat teikia paslaugas asmenims, norintiems išsitirti savo šachtinių šulinių ir gręžinių vandens kokybę (numatytomis datomis skirtingų gyvenviečių gyventojams tyrimai atliekami nemokamai) (UAB „Jonavos vandenys“ 2020).
Jonavos rajono savivaldybės teritorijoje ūkio subjektai atlieka požeminio vandens monitoringą, o geriamojo vandens kokybe rūpinasi UAB „Jonavos vandenys“. Vykdomo požeminio vandens telkinių monitoringo tinklas pilnai tenkina savivaldybės poreikius, todėl šioje Programos dalyje nenumatyta vykdyti papildomų požeminio vandens kokybės tyrimų.

[bookmark: _Toc48321484][bookmark: _Hlk49435464]6.1 Dirvožemio monitoringo tikslas ir uždaviniai

Pagrindinis dirvožemio monitoringo tikslas – ištirti dirvožemio cheminių rodiklių pokyčius, juos prognozuoti ir teikti informaciją, reikalingą priimant ūkinius ir kitus svarbius rajono bendruomenei sprendimus.
Pagrindiniai uždaviniai:
· parinktose vietose periodiškai rinkti ėminius dirvožemio cheminės sudėties tyrimams;
· surinktuose mėginiuose nustatyti sunkiųjų metalų kiekius;
· teikti žinias apie stebimų objektų užterštumą sunkiaisiais metalais.

[bookmark: _Toc48321485]6.2 Esamos būklės analizė ir monitoringo poreikio pagrindimas

Svarbūs gyvenamosios gamtinės aplinkos komponentai yra dirvožemis (gruntas), žiemą – sniegas ir vandens baseinų (upių, upelių, ežerų, tvenkinių) dugno nuosėdos. Gamtosauginiu požiūriu dirvožemis yra svarbi teršalus deponuojanti ir tranzitinė terpė. Dirvožemio viršutiniame sluoksnyje (žiemą – sniege) kaupiasi per atmosferą ir kitais keliais pernešama tarša, nuo jo elementai-teršalai nuplaunami į paviršinio vandens baseinus, kur vėl kaupiasi jų dugno nuosėdose, su lietaus ir sniego tirpsmo vandeniu infiltruojasi į gilesnius grunto horizontus ir užteršia šachtinių šulinių vandenį bei juose besikaupiantį dumblą. Be to, dirvožemio (grunto) dulkės yra antrinis atmosferos taršos šaltinis.
Jonavos rajono savivaldybės teritorijoje didžiausią dalį užima automorfiniai ir glėjiškieji išplautžemiai. Pagal granuliometrinę sudėtį Jonavos rajono savivaldybėje vyrauja priesmėliai (40,8–49,4 %), smėliai sudaro apie 21,6 % (Ilgamečiai dirvožemio agrocheminių... 2017).
Jonavos rajono savivaldybės teritorijoje nemaža žemės ūkio naudmenų (ariamų žemių, kultūrinių pievų ir ganyklų). Lietuvos statistikos departamento duomenimis (2010 m. surašymo metu) bendras žemės plotas 38,363 tūkst. ha, naudojamų žemės ūkio naudmenų 32,029 tūkst. ha, nenaudojamų – 148 ha. 
Paviršinio dirvožemio ar grunto sluoksnio stebėsena tikslinga dėl daugelio priežasčių. Daugiausia į aplinką patenkančių cheminių elementų kaupiasi dirvožemyje ir vandens baseinų dugno nuosėdose. Dirvožemis yra laikomas ir teršalus kaupiančia, ir pernašos terpe. Ne tik dirvožemis, bet ir vandenys teršiami per drenažą (tręšiamos dirvos, netaisyklingai sandėliuojamas mėšlas, srutos), ši tarša sudaro ~70 % visų teršalų. Dirvožemio viršutiniame sluoksnyje kaupiasi ir atmosfera, ir kitais keliais patenkanti tarša, nuo jo elementai – teršalai nuplaunami į paviršinio vandens baseinus, kur vėl kaupiasi upių ir ežerų dugno nuosėdose, su lietaus ir sniego tirpsmo vandeniu infiltruojasi į gilesnius grunto horizontus ir užteršia šachtinių šulinių vandenį bei dugno nuosėdas (dumblą). Iš užteršto dirvožemio ir plikų dangų ar grunto teršalai išpustomi į pažemio oro sluoksnį ir kaupiasi augmenijoje.
Pagrindinę urbanizuotų ir pramoninių dirvožemių, taip pat sąvartynų ir gretimų jiems teritorijų taršos dalį lemia sunkieji metalai ir kiti toksiniai cheminiai elementai bei naftos produktai. Į dirvožemį patenka daug įvairių teršalų: pavojingų atliekų, kurios dažnai nėra tinkamai tvarkomos, pavojingų cheminių medžiagų, kurios patekusios į orą anksčiau ar vėliau nusėda ant žemės arba išsilieja įvairių nelaimingų atsitikimų metu, sunkieji metalai (Cd, Pb, Cr, Cu).
Lietuvos geologijos tarnybos duomenimis, 2020 m. liepos mėn. Jonavos rajono savivaldybėje iš viso buvo 111 potencialių taršos židinių, kurių poveikį dirvožemiui-gruntui stebi Lietuvos geologijos tarnyba.
Potencialūs taršos židiniai pagal šaltinio tipus 2019 m. pradžioje Jonavos rajono savivaldybėje pasiskirstė taip: gyvulininkystės objektai – 4; pramonės, energetikos, transporto ir paslaugų objektai – 39; teršiančių medžiagų avarinių išsipylimų vietos – 0; teršiančių medžiagų kaupimo ir regeneravimo objektai – 67 (Jonavos rajono savivaldybės strateginis... 2016).
Iš visų veikiančių potencialių taršos židinių (63) yra 1 galvijų ferma, 3 kiaulidės, 6 degalinės, 8 gamybos cechai, 3 katilinės, 5 naftos bazės, 1 skerdykla, 6 technikos kiemai, 2 automobilių demontavimo aikštelės, 1 laistymo laukas, 16 sandėlių, 3 saugojimo aikštelės, 1 užteršto grunto regeneravimo aikštelė, 7 valymo įrenginiai. Iš jų nė vienas objektas ypatingai didelio poveikio dirvožemiui-gruntui nesukelia.
Iš visų sugriautų potencialių taršos židinių (6) yra 1 karinė teritorija, 2 naftos bazės, 3 sandėliai. Iš jų ypatingai didelį pavojų dirvožemiui-gruntui sukelia naftos bazė Čičinų k., Kulvos sen., ir sandėlis Barsukinės k., Žeimių sen.
Iš visų neveikiančių potencialių taršos židinių (21) yra 3 naftos bazės, 1 plovykla, 11 juodligės židinių, 3 sandėliai, 2 sąvartynai, 1 užteršto grunto regeneravimo aikštelė. Iš jų ypatingai didelį pavojų dirvožemiui-gruntui sukelia naftos bazė Užusalių k., Užusalių sen.
Iš visų rekultivuotų potencialių taršos židinių yra 9 sąvartynai. Iš jų ypatingai didelį pavojų dirvožemiui-gruntui sukelia sąvartynas Jonalaukio k., Ruklos sen.
Iš visų rekonstruotų potencialių taršos židinių (11) yra 1 asfaltbetonio bazė, 1 naftos bazė, 1 technikos kiemas, 8 valymo įrenginiai. Iš jų nė vienas objektas ypatingai didelio poveikio dirvožemiui-gruntui nesukelia.
Jonavos rajono savivaldybės teritorijoje be ūkio subjektų vykdomos dirvožemio-grunto stebėsenos dirvožemio monitoringas nebuvo vykdytas.
Tam, kad būtų įgyvendinti dirvožemio monitoringo keliami reikalavimai ir uždaviniai, savivaldybei reikalinga detali informacija apie dirvožemio taršą. Dirvožemio mėginių tyrimai leistų detaliau įvertinti dirvožemio taršą Jonavos rajono savivaldybės teritorijoje.



[bookmark: _Toc48321486]6.3 Stebimi parametrai

Rekomenduojama Jonavos rajono savivaldybės teritorijoje imamų dirvožemių mėginiuose tirti šių sunkiųjų metalų koncentracijas (mg/kg): chromo Cr, vario Cu, nikelio Ni, švino Pb, cinko Zn, mangano (Mn). Papildomai rekomenduojama įvertinti galimą taršą naftos produktais ir tirti naftos produktų indeksą (angliavandenilių C10-C40 sumą), dirvožemio pH ir mineralinio azoto (NH4-N ir NO3-N) kiekius. 
[bookmark: _Hlk49436786]
[bookmark: _Toc48321487]6.4 Stebėjimų periodiškumas

Dirvožemio mėginių tyrimai atliekami numatytose vietose du kartus per aplinkos monitoringo programos vykdymo laikotarpį. Dirvožemio mėginius tyrimams rekomenduojama imti pavasario sezonu, nutirpus sniegui ir pasibaigus įšalui monitoringo programos vykdymo antraisiais ir penktaisiais metais (t. y. 2022 m. ir 2025 m.).

[bookmark: _Toc48321488][bookmark: _Hlk49437118]6.5 Monitoringo vietų parinkimo principai ir pagrindimas

Dirvožemio taršos vertinimui dirvožemio mėginių tyrimus numatyta vykdyti Jonavos rajono savivaldybės vietose prie potencialiai pavojingų taršos šaltinių (katilinių, geležinkelio) ir aplink juos esančiose teritorijose, šalia mokyklų, darželių, gyvenamųjų namų aplinkoje.
Dirvožemio užterštumo tyrimus Jonavos rajono savivaldybės teritorijoje numatoma atlikti 3-ose tyrimų vietose. Siūlomos dirvožemio užterštumo tyrimo vietos Jonavos mieste ir rajone pateikiamos 6.1 ir 6.2 paveiksluose.

Kauno g. ir Kranto g. sankryža
Nr. 2
Darbininkų g. ir Ukmergės g. sankryža
Nr. 1
Ruklos g. ir Skarulių g. sankryža

6.1 pav. Dirvožemio užterštumo tyrimo vietos Jonavos mieste

6.2 pav. Dirvožemio užterštumo tyrimo vietos Jonavos rajono savivaldybės teritorijoje
Jonavos rajono savivaldybės teritorijoje dirvožemio tyrimų vietos pateikiamos 6.1 lentelėje. 

[bookmark: _Hlk49437171]6.1 lentelė. Jonavos rajono savivaldybės dirvožemio užtaršos matavimų vietos 2021–2026 metų monitoringo metu (vietovė, vietovės pobūdis ir koordinatės)
	Vietos žymuo 6.1 ir 6.2 pav.
	Dirvožemio užtaršos matavimų vietovės pavadinimas
	Vietovės pobūdis
	Koordinatės (LKS)

	1.
	Ties Ruklos g. (krašto kelio Jonava–Žasliai–Kalniniai–Mijaugonys (Nr. 143)) ir Skarulių g. sankryža, Jonava
	Pramoninė dalis.
Transporto tarša.
AB „Achema“ įtaka.
	520207, 6104805

	2.
	Ties Darbininkų g. (krašto kelio Jonava–Liepiai–Pasraučiai (Nr. 224)) ir Ukmergės g. sankryža, Jonava
	Pramoninė dalis.
Geležinkelis.
Transporto tarša.
UAB „Jonavos šilumos tinklai“ Girelės katilinė įtaka.
	517888, 6106235

	3.
	Ties Kauno g. (rajoninio kelio Vandžiogala–Preišiogalėlė–Jonava (Nr. 1915)) ir Kranto g. sankryža, Jonava
	Gyvenamieji namai.
Transporto tarša.
	516492, 6103606



Matavimo vietos Jonavos rajono savivaldybėje parinktos skirtingose Jonavos miesto vietovėse siekiant, kad rezultatai kuo objektyviau reprezentuotų transporto, pramonės įtaką, apibūdintų užterštumo lygį gyvenamuosiuose mikrorajonuose – dažnai ir gausiai žmonių lankomose vietose.

[bookmark: _Toc48321489]6.6 Metodai ir procedūros

Siekiant, kad būtų užtikrinta dirvožemio mėginių tyrimų kokybė ir rezultatų palyginamumas, tyrimai privalo būti atlikti pagal galiojančius reikalavimus, nurodytus teisės aktuose ir standartuose:
1. ISO 18400-101:2017. Soil quality – Sampling Framework for the preparation and application of a sampling plan.
2. ISO 18400-103:2017. Soil quality – Sampling Safety.
3. ISO 18400-104:2018. Soil quality – Sampling Strategies.
4. ISO 18400-107:2017. Soil quality – Sampling Recording and reporting.
5. ISO 18400-202:2018. Soil quality – Sampling Preliminary investigations.
6. ISO 18400-203:2018. Soil quality – Sampling Investigation of potentially contaminated sites.
7. LST EN ISO 15175:2019. Dirvožemio kokybė. Užteršto dirvožemio apibūdinimas, susijęs su požeminio vandens apsauga (ISO 15175:2018).
8. LST ISO 11047:2004. Dirvožemio kokybė. Kadmio, chromo, kobalto, vario, švino, mangano, nikelio ir cinko nustatymas ekstrahuojant dirvožemį karališkuoju vandeniu. Liepsnos ir elektroterminės atominės absorbcijos spektrometriniai metodai (tpt ISO 11047:1998).
9. ISO 16703:2004. Soil quality — Determination of content of hydrocarbon in the range C10 to C40 by gas chromatography.
10. LST ISO 10390:2005. Dirvožemio kokybė. pH nustatymas (tpt ISO 10390:2005).
11. ISO 14255:1998. Soil quality -- Determination of nitrate nitrogen, ammonium nitrogen and total soluble nitrogen in air-dry soils using calcium chloride solution as extractant.
Programos vykdymo metu sunkiųjų metalų vertes rekomenduojama nurodyti visuminiams kiekiams (real total). Visuminiai sunkiųjų metalų kiekiai gali būti nustatomi naudojant induktyviai susietos plazmos optinės emisijos spektrometriją (ICP-OES), indukcinę plazmos spektrometriją / masių spektrometriją (ICP-MS) arba rentgeno fluorescencijos spektrometriją ar atominės absorbcijos spektrofotometriją.
Vykdant programą galima naudoti ir kitus tyrimo metodus, kuriuos taikant gaunami lygiaverčiai nurodytam metodui rezultatai.
Sunkieji metalai, pH, mineralinio azoto kiekiai ir naftos produktai nustatomi taikant šiam tikslui skirtus standartizuotus analizės metodus laboratorijose. Laboratorijos, atliekančios taršos šaltinių išmetamų į aplinką teršalų ir teršalų aplinkos elementuose (ore, vandenyje, dirvožemyje) matavimus ir tyrimus, imančios mėginius laboratoriniams tyrimams atlikti, turi turėti leidimus šiems matavimams ir tyrimams atlikti bei leidimus imti ėminius (išskyrus požeminio vandens) minėtiems laboratoriniams tyrimams atlikti arba būti akredituotos teisės aktų nustatyta tvarka (šiems elementams: chromui, variui, nikeliui, švinui, cinkui, manganui, pH, mineralinio azoto (NH4-N ir NO3-N) kiekiams, naftos produktų indeksui (angliavandenilių C10-C40 sumai)).

[bookmark: _Toc48321490]6.7 Dirvožemio monitoringo rezultatų vertinimo kriterijai

Gyvenamųjų ir rekreacinių teritorijų bei žemės ūkiui naudojamam dirvožemiui įvertinti tyrimų rezultatai lyginami su foniniais sunkiųjų metalų kiekiais ir ribinėmis vertėmis iš higienos normos „Pavojingųjų cheminių medžiagų ribinės vertės dirvožemyje“ (HN 60:2015). Įvairios paskirties teritorijose dirvožemio rezultatų vertinimo kriterijai yra nurodyti Cheminėmis medžiagomis užterštų teritorijų tvarkymo aplinkos apsaugos reikalavimuose, patvirtintuose 2008 m. balandžio 30 d. Aplinkos ministro įsakymu Nr. D1-230 „Dėl cheminėmis medžiagomis užterštų teritorijų tvarkymo aplinkos apsaugos reikalavimų patvirtinimo“.
Identifikuojant kelių ir geležinkelio transporto taršą, ją vertinti reiktų vadovaujantis LAND 9-2009.
Dirvožemio pH ir azoto junginiai dirvožemyje nėra limituojami, tačiau atspindėtų UAB „Achemos“ poveikį dirvožemiui.


[bookmark: _Toc48321491]7. gyvosios gamtos MONITORINGAS

Svarbiausias gyvosios gamtos būklės monitoringo tikslas – stebėti ir įvertinti natūralios bei antropogeniškai sąlygotos gyvūnijos rūšinės įvairovės, gausumo bei produktyvumo ir augalijos kaitų pagrindines tendencijas, rūšių ir bendrijų įvairovės pokyčius, parengti pokyčių prognozę. 
Svarbiausi uždaviniai:
· gauti informaciją apie gyvūnų rūšių populiacijų būklę, ypač apie rūšis, kurioms reikalinga nuolatinė ar sezoninė apsauga;
· gauti informaciją apie intensyviai naudojamas ir ekonominę vertę turinčias gyvūnų rūšis; indikatorines rūšis bei invazines rūšis;
· parengti segetalinės (laukų), miškų, pievų, pelkių ir vandens augalijos monitoringo schemas;
· parengti retųjų, nykstančiųjų ir invazinių augalų rūšių monitoringo schemas;
· atlikti natūrinius darbus parenkant stacionarias augalijos monitoringo aikšteles;
· atlikti pirminius augalų rūšių ir bendrijų tyrimus, įvertinant rūšių įvairovę ir nustatant kiekybinius parametrus;
· pateikti tyrimų rezultatus kaupimui duomenų bazėse ir atlikti surinktos medžiagos analizę. 

[bookmark: _Toc48321493]7.2. Esamos būklės analizė ir monitoringo poreikio pagrindimas

Biologinės įvairovės išsaugojimas – vienas iš svarbiausių uždavinių, siekiant darnaus visuomenės vystymosi. Didžiąją Valstybinės aplinkos monitoringo programos priemonių, skirtų gyvosios gamtos būklės vertinimui, dalį sudaro stebėjimai, skirti Europos Bendrijai svarbių rūšių, buveinių ir paukščių migracijos susitelkimo vietų būklės vertinimui. Tai turi užtikrinti, kad būtų sukaupta informacija, kuri sudarys sąlygas nustatyti jautriausias Europos biologinės įvairovės sritis ir užkirsti kelią jos nykimui (Gyvosios gamtos monitoringas 2020).
Jonavos rajono savivaldybės teritorijoje nacionalinių ir regioninių parkų nėra.
1997 m. gruodžio 29 d. Lietuvos Respublikos Vyriausybės nutarimu Nr. 1486 „Dėl naujų draustinių įsteigimo ir draustinių sąrašų patvirtinimo“ Jonavos rajono savivaldybėje įsteigti septyni valstybiniai draustiniai: Kulvos geomorfologinis (800,56 ha), Lietavos hidrografinis (137,24 ha), Upninkų botaninis (105,53 ha), Šventosios zoologinis (ichtiologinis) (1061,94 ha, priklauso ir Anykščių bei Ukmergės r.), Paąžuolynės botaninis-zoologinis (75,80 ha), Lomenos kraštovaizdžio (540,13 ha, priklauso ir Kaišiadorių r.), Širvintos kraštovaizdžio (1058,65 ha, priklauso ir Širvintų, Ukmergės r.). 
Saugomų teritorijų tinklas pavaizduotas 7.1 paveiksle.

7.1 pav. Saugomų teritorijų tinklas Jonavos rajono savivaldybėje

Kulvos geomorfologinio draustinio steigimo tikslas yra išsaugoti raiškų moreninio gūbrio bei Neries upės erozinio paslėnio reljefą.
Lietavos hidrografinio draustinio steigimo tikslas yra išsaugoti natūralią Lietavos upelio atkarpą.
Upninkų botaninio draustinio steigimo tikslas yra išsaugoti retų rūšių augalų augavietes.
Šventosios zoologinio (ichtiologinio) draustinio steigimo tikslas yra išsaugoti lašišų, šlakių, upėtakių ir žiobrių nerštavietes. Europos Bendrijos svarbos rūšys: pleištinė skėtė, upinė nėgė, mažoji nėgė, Baltijos lašiša, kartuolė, paprastasis kirtiklis, paprastasis kūjagalvis, ūdra. Europos Bendrijos svarbos natūralios buveinės: stepinės pievos, eutrofiniai aukštieji žolynai, aliuvinės pievos, šienaujamos mezofitų pievos, plačialapių ir mišrūs miškai, žolių turtingi eglynai, griovų ir šlaitų miškai, aliuviniai miškai, paupių guobynai.
Paąžuolynės botaninio-zoologinio draustinio steigimo tikslas yra išsaugoti saugomas rūšis: šarvuotąsias skėtes (Leucorrhinia pectoralis), skiauterėtuosius tritonus (Triturus cristatus).
Lomenos kraštovaizdžio draustinio steigimo tikslas yra išsaugoti gilų vaizdingą Lomenos slėnį su riedulių atodangomis, senvagėmis, šaltiniais, šlapius baltalksnynus bei pievas su gausia augalija ir gyvūnija.
Širvintos kraštovaizdžio draustinio steigimo tikslas yra išsaugoti Širvintos upės slėnio kraštovaizdį su raiškiomis erozinėmis formomis, žiobrių nerštavietes. Europos Bendrijos svarbos rūšys: auksaspalvis kirtiklis (Sabanejewia baltica), kartuolė (Rhodeus sericeus), paprastasis kirtiklis (Cobitis taenia), upinė nėgė (Lampetra fluviatilis), Europos Bendrijos svarbos natūralios būveinės: upių sraunumos su kurklių bendrijomis.
Valstybinės saugomų teritorijų tarnybos prie Aplinkos ministerijos duomenimis, Jonavos rajono savivaldybės teritorijoje yra 14 draustinių, 2 biosferos poligonai, 15 „Natura 2000“ tinklo teritorijos. Saugomų teritorijų bendri plotai ir plotai Jonavos rajono savivaldybės teritorijoje pateikti 7.1 lentelėje.

7.1 lentelė. Jonavos rajono savivaldybės teritorijoje esančios saugomos teritorijos (Valstybinė saugomų teritorijų tarnyba prie Aplinkos ministerijos 2020, Lietuvos Respublikos saugomų teritorijų valstybės kadastro statistinė ataskaita 2020)
	Eil. Nr.
	Pavadinimas
	Plotas, ha
	Plotas Jonavos rajono sav., ha

	Draustiniai

	Geomorfologinis

	1.
	Kulvos geomorfologinis draustinis
	800,56
	800,56

	Hidrografinis

	2.
	Lietavos hidrografinis draustinis
	137,24
	137,24

	Botaninis

	3.
	Lankesos botaninis draustinis
	47,399
	21,266

	4.
	Upninkų botaninis draustinis
	105,53
	105,53

	5.
	Šešuvos botaninis draustinis
	150,963
	0

	6.
	Šėtos botaninis draustinis
	193,075
	0,192

	Zoologinis-ichtiologinis

	7.
	Šventosios ichtiologinis draustinis
	1061,94
	258,876

	Botaninis-zoologinis

	8.
	Paąžuolynės botaninis-zoologinis draustinis
	75,80
	75,80

	Genetinis

	9.
	Didelio miško ąžuolo genetinis draustinis
	9,576
	9,576

	10.
	Kačėnų miško ąžuolo genetinis draustinis
	8,694
	8,694

	11.
	Žeimelių miško ąžuolo genetinis draustinis
	15,275
	0,012

	Telmologinis

	12.
	Palaraisčio telmologinis draustinis
	346,459
	0,186

	Kraštovaizdžio

	13.
	Lomenos kraštovaizdžio draustinis
	540,13
	271,335

	14.
	Širvintos kraštovaizdžio draustinis
	1058,65
	371,152

	Biosferiniai poligonai

	1.
	Būdos-Pravieniškių miškų biosferos poligonas
	5173,192
	3,31

	2.
	Labūnavos miško biosferos poligonas
	3978,01
	428,472

	Natura 2000 teritorijos

	Buveinių apsaugai svarbios teritorijos

	1.
	Būdos ir Pravieniškių miškai
	4256,058
	17,598

	2.
	Didelis miškas
	9,576
	9,576

	3.
	Gaižiūnai
	529,928
	529,928

	4.
	Gelnų miškas
	234,13
	0,208

	5.
	Glaušių kaimo apylinkės
	193,075
	0,192

	6.
	Lomena ir Verkstinė
	540,13
	271,335

	7.
	Neries upė
	2455,734
	512,187

	8.
	Palaraistis
	346,459
	0,186

	9.
	Paąžuolynės durpynas
	75,797
	75,797

	10.
	Šilo miškas
	195,393
	195,393

	11.
	Širvintos upė ir jos slėniai
	1029,834
	356,607

	12.
	Šventosios upė žemiau Andrioniškio
	1627,975
	274,599

	13.
	Šventosios upės slėnis ties Upninkais
	105,527
	105,527

	Paukščių apsaugai svarbios teritorijos

	14.
	Būdos-Pravieniškių miškai
	5137,192
	3,31

	15.
	Labūnavos miškas
	3978,01
	428,472



Valstybinio aplinkos monitoringo dalis yra Paukščių direktyvos ir Buveinių direktyvos rūšių stebėsena. Ji vykdoma daugelyje Lietuvos saugomų teritorijų. Kiekviena paukščių, kitų gyvūnų ir augalų rūšis turi savo stebėjimo vietas (taškus, maršrutus ir plotus) (Gyvosios gamtos monitoringas 2020). Monitoringo apimtys Jonavos rajono savivaldybės teritorijoje pateikiamos 7.2 paveiksle.

[image: ] 
7.2 pav. Gyvosios gamtos monitoringo tinklas Jonavos rajono savivaldybėje (Valstybinės saugomų teritorijų tarnyba)

Rūšių monitoringas periodiškai vykdomas kiekvienai rūšiai individualiai. Yra rūšys, kurios apskaitomos kasmet, kitos kas antri metai, kas trys, kas penki. Jei apskaita nepavyko (blogi, netinkami metai, oro sąlygos ir kt.) ji kartojama kitais metais. Pagal priskirtas saugomas teritorijas, apskaitą vykdo saugomų teritorijų specialistai – ekologai, biologai.
Kauno marių regioninio parko direkcija vykdo šias stebėsenas:
· Baltamargė šaškytė (Euphydryas maturna) – kas 3 m. (2021 m., 2024 m.), Būdos-Pravieniškių miškuose, Labūnavos miške;
· Baltnugaris genys (Dendrocopos leucotos) – kas 3 m. (2019 m., 2022 m.), Būdos-Pravieniškių miškuose;
· Didysis auksinukas (Lycaena dispar) – kas 3 m. (2020 m., 2023 m.), Būdos-Pravieniškių miškuose, Labūnavos miške;
· Jerubė (Bonasa bonasia) – kas 3 m. (2019 m., 2022 m.), Būdos-Pravieniškių miškuose;
· Juodoji meleta (Dryocopus martius) – kas 3 m. (2019 m., 2022 m.), Būdos-Pravieniškių miškuose;
· Mažasis erelis rėksnys (Aquila pomarina) – 2 m. vykdo, 2 m. pertrauka (2018 m., 2019 m., 2022 m., 2023 m.), Labūnavos miške;
· Pleištinė skėtė (Ophiogomphus cecilia) – kas 4 m. (2019 m., 2023 m.), Neries upėje;
· Tripirštis genys (Picoides tridactylus) – kas 3 m. (2019 m., 2022 m.), Būdos-Pravieniškių miškuose;
· Vapsvaėdis (Pernis apivorus) – 2 m. vykdo, 2 m. pertrauka (2018 m., 2019 m., 2022 m., 2023 m.), Būdos-Pravieniškių miškuose;
· Vidutinis margasis genys (Dendrocopos medius) – kas 3 m. (2019 m., 2022 m.), Būdos-Pravieniškių miškuose;
· Žvirblinė pelėda (Glaucidium passerinum) – kas 3 m. (2021 m., 2024 m.), Būdos-Pravieniškių miškuose.
Neries regininio parko direkcija vykdo šias stebėsenas:
· Pleištinė skėtė (Ophiogomphus cecilia) – kas 4 m. (2019 m., 2023 m.), Neries upėje, Šventosios upėje žemiau Andrioniškio;
· Skiauterėtasis tritonas (Triturus cristatus) – kas 3 m. (2019 m., 2022 m.), Paąžuolynės durpyne;
· Šarvuotoji skėtė (Leucorrhinia pectoralis) – kas 6 m. (202 m.), Paąžuolynės durpyne.
Lietuvos Respublikos saugomų teritorijų valstybės kadastro duomenimis Jonavos rajono savivaldybėje yra šie saugomi:
· botaniniai objektai:
· Šilo miško ąžuolas (apimtis 4,25 m, aukštis 31 m);
· Upninkų liepos (2 vnt., apimtis 4,05 m, aukštis 27 m);
· Vainių tuopa (apimtis 6,85 m, aukštis 35,5 m);
· geologiniai objektai:
· Žinėnų atodanga (aukštis 24,6 m, ilgis 130 m, plotis 0 m, plotas 0,84 m2);
· Mykoliškių akmuo (perimetras 14,4 m, aukštis 3,04 m, ilgis 5,35 m, plotis 4,3 m);
· Normainių akmuo (perimetras 10,6 m, aukštis 1,7 m, ilgis 4,65 m, plotis 3,05 m).
Kauno marių regioninio parko direkcija 2019 m. atliko gyvosios gamtos monitoringą 742 taškuose, 2018 m. – 300 taškuose, 2017 m. – 111 taškuose, 2016 m. – 694 taškuose, 2015 m. – 212 taškuose (pastaba: tai visi direkcijos monitoringo taškai, esantys ne tik Jonavos rajono, bet ir Kauno miesto, Kauno rajono, Kaišiadorių rajono, Kėdainių rajono savivaldybių teritorijose).
Neries regioninio parko direkcija 2019 m. atliko gyvosios gamtos monitoringą 92 taškuose, 2018 m. – 41 taške, 2017 m. – 49 taškuose, 2016 m. – 133 taškuose, 2015 m. – 31 taške.
[bookmark: _Hlk49437533]Išanalizavus vykdytų ir vykdomų programų tyrimų apimtis, matyti, kad Jonavos rajono savivaldybės teritorijoje vykdomų gyvosios gamtos stebėsenos apimtys yra pakankamos, todėl šioje Programos dalyje nenumatyta vykdyti papildomų gyvosios gamtos tyrimų.



[bookmark: _Toc48321494]8. Kraštovaizdžio monitoringas
[bookmark: _Toc33003427][bookmark: _Toc48321495][bookmark: _Hlk49437553]8.1. Kraštovaizdžio monitoringo tikslas ir uždaviniai

[bookmark: _Hlk49437579]Svarbiausias kraštovaizdžio monitoringo tikslas – nustatyti žemės dangos klasių pokyčius, analizuoti jų teritorinį pasiskirstymą ir nustatyti kraštovaizdžio poliarizacijos laipsnį. 
Svarbiausi uždaviniai:
· atlikti kraštovaizdžio struktūros pokyčių vietos lygiu monitoringą;
· stebėti ir vertinti piliakalnių ir rekreacinių teritorijų būklę ir rekreacinę digresiją;
· periodiškai atlikti piliakalnių ir rekreacinių teritorijų kraštovaizdžio erdvių fotofiksaciją;
· informuoti visuomenę apie stebimų teritorijų būklę.

[bookmark: _Toc33003428][bookmark: _Toc48321496]8.2. Esamos būklės analizė ir monitoringo poreikio pagrindimas
[bookmark: _Hlk49437979]
Europos kraštovaizdžio konvencijoje (2000-10-20, Florencija), Lietuvos Respublikos kraštovaizdžio politikos krypčių apraše, patvirtintame 2004 m. gruodžio 1 d. Lietuvos Respublikos Vyriausybės nutarimu Nr. 1526 „Dėl Lietuvos Respublikos kraštovaizdžio politikos krypčių aprašo patvirtinimo“, Lietuvos Respublikos kraštovaizdžio politikos įgyvendinimo priemonėse, patvirtintose Lietuvos Respublikos Vyriausybės 2005 m. rugpjūčio 22 d. nutarimu Nr. 909 „Dėl Lietuvos Respublikos kraštovaizdžio politikos įgyvendinimo priemonių patvirtinimo“, akcentuojama būtinybė vykdyti kraštovaizdžio būklės pokyčių stebėseną. Šios stebėsenos rezultatai sudaro pagrindą formuoti kraštovaizdžio informacines duomenų bazes, rengti specializuotas finansines programas, steigti ir naudoti fondus, užtikrinti teisinį bei institucinį kraštovaizdžio apsaugos ir tvarkymo reglamentavimą. Atsakomybę ir konkrečius Europos kraštovaizdžio konvencijos, integruotos į Lietuvos Respublikos teisės aktus, vykdymo uždavinius pasidalijo Aplinkos, Kultūros, Žemės ūkio ministerijos ir joms pavaldžios įstaigos, Etninės kultūros globos taryba, saugomų teritorijų direkcijos, apskričių ir savivaldybių administracijos.
[bookmark: _Hlk49438031]2006 m. aplinkos ministro įsakymu patvirtintos Kraštovaizdžio specialiųjų planų rengimo taisyklės, kurios reglamentavo kraštovaizdžių planų rengimą, derinimą, tvirtinimą bei keitimą, sureguliavo planavimo proceso dalyvių tarpusavio santykius. Įteisinti nacionalinio, regioninio, rajoninio ir vietinio lygmens planai. Planavimo metodikos esmė yra Lietuvos Respublikos žemės įstatymo numatytų pagrindinių tikslinių žemės naudojimo paskirčių ribose išskirti kraštovaizdžio tvarkymo zonas: 
1) tikslinių paskirčių (miškų, žemės, vandens ūkio bei gyvenamosios teritorijos) teritorijos; 
2) konservacinių, rekreacinių, edukacinių naudmenų teritorijų grupes (Europos kraštovaizdžio konvencija 2012).
2018 m. spalio 18 d. Lietuvos Respublikos nutarime Nr. 996 „Dėl valstybinės aplinkos monitoringo 2018–2023 metų programos patvirtinimo“ teigiama, kad valstybinėje aplinkos monitoringo 2011–2017 m. programoje buvo tęsiamas sistemingas kraštovaizdžio struktūros pokyčių stebėjimas, įteisintas 2005–2010 m. programoje. 2011–2017 m. kraštovaizdžio būklė stebėta analizuojant kraštovaizdžio struktūros pokyčius nacionaliniu, regioniniu ir vietos lygiu (100 probleminių kraštovaizdžio arealų). Ši stebėsena padeda geriau suvokti skirtingo pobūdžio kraštovaizdžiuose vykstančius procesus ir priimti pagrįstus sprendimus dėl Lietuvos teritorijos kraštovaizdžio struktūros gerinimo ir jos stabilizavimo strateginio, teritorinio planavimo procese. Detaliau (numatyti specifiniai parametrai) kraštovaizdžio būklė ir jo kaita analizuota Baltijos jūros krantų teritorijose, karstiniame regione, seismiškai aktyviose zonose ir valstybiniuose parkuose. Šiuo metu vykdomo monitoringo duomenys yra kaupiami nuo 1994 m., todėl juos būtina ir toliau kaupti bei analizuoti. Žemės drebėjimai yra susiję su žemės plutos geologine sandara ir tektoninių lūžių aktyvumu, kurį lemia tektoninės jėgos (įtempiai). Net tektoniškai stabiliuose regionuose žemės pluta yra veikiama vertikalių ir horizontalių tektoninių įtempių. Priklausomai nuo jų dydžio skirtingi regionai pasižymi skirtingu seisminiu aktyvumu. Didžioji dalis (apie 90 %) deformacijų yra susijusios su tektoniniais lūžiais, kurių tinklas yra nustatytas ir Lietuvos teritorijoje. Pagal turimus istorinius ir instrumentinių seisminių stebėjimų duomenis nuo 1616 iki 2018 m. Baltijos regione ir gretimoje Baltarusijos teritorijoje nustatyta apie 40 žemės drebėjimų, kurių intensyvumas įvykių epicentruose siekė V-VII balus (MSK-64 skalė). Lietuvos teritorijoje patikimai nėra užregistruotas nei vienas vietinis žemės drebėjimas. 
Valstybinių parkų kraštovaizdžio monitoringo duomenys svarbūs siekiant valdyti gamtinio kraštovaizdžio nykimą, jo degradavimą. Tokia sistema leidžia kraštovaizdžio struktūros kaitos regioninius ypatumus vertinti skirtinguose žemėvaizdžiuose, atskiruose kraštovaizdžio tipuose, atsižvelgiant į teritorijų ekologinį jautrumą, teisės aktų nustatytą apsaugos ir tvarkymo režimą, aktualias aplinkosaugos problemas.
Vykdant Valstybinę aplinkos monitoringo 2011–2017 m. programą, nacionaliniu ir regioniniu lygiu kraštovaizdžio struktūros pokyčiai stebėti vykdant projektą „Lietuvos CORINE žemės danga –2012“. Tai Europos aplinkos agentūros koordinuojamas ir finansuojamas projektas, Lietuvoje pradėtas vykdyti nuo 2000 m. Tokia duomenų bazė yra kuriama ir kas penkeri metai atnaujinama visoms ES šalims bei šalims-kandidatėms. Bendrai Lietuvoje žemės dangos tyrimai vyksta nuo 1995 m. „Lietuvos CORINE žemės danga 2012“ projekto metu atnaujinta 2006 m. Corine Land Cover (CLC) duomenų bazė, sukurta 2012 m. CORINE žemės dangos duomenų bazė, 2006–2012 m. žemės dangos pokyčių duomenų bazė, patikslinti ir pakoreguoti tematiniai duomenų bazių sluoksniai. Vertinant kraštovaizdžio vietos lygiu pokyčius, 2015 m. atliktas kraštovaizdžio struktūros pokyčių probleminiuose arealuose vertinimas vietos lygiu, kurio metu palyginta 2005–2006 m. ortofoto vaizdų situacija su 2012–2013 m. ortofotomedžiaga, įvertinti kraštovaizdžio struktūros pokyčiai vietos lygiu 100 probleminių arealų, pateiktos išvados apie kraštovaizdžio būklę, vykstančių pokyčių pasekmes geosistemų stabilumui, pasiūlytos rekomendacijos kraštovaizdžio būklės valdymui. Šio vertinimo metu naudoti naujausi moksliniai tyrimai, Valstybės įmonės Valstybės žemės fondas, Lietuvos Corine Žemės dangos projekto duomenys. Vietos lygio kraštovaizdžio stebėjimas parodė, kad 2005–2013 m. laikotarpyje vyko intensyvūs žemės dangos pokyčiai, sudarę 14,9 % bendro stebėto ploto. Santykinai didžiausi pokyčiai fiksuoti smėlingųjų lygumų kraštovaizdyje (22 % viso stebimo ploto) ir moreninių kalvynų kraštovaizdyje (19,7 % viso stebimo ploto). Dažniausias ir didžiausius plotus užimantis virsmas – žemės ūkio naudmenų virtimas krūmuotomis pievomis (15,94 % viso pokyčio ploto). Tai rodo labai ryškų kraštovaizdžio renatūralizacijos procesą. Kita vertus, stipriai pasireiškia miškų kirtimo fazę išgyvenę žemės dangos virsmai, bendrai sudarantys net 17,39 % visų pokyčių ploto. Per stebėtą laikotarpį dėl padidėjusio krūmuotų pievų, jaunuolynų, kirtimų plotų ir žemės ūkio naudmenų žemės dangos tipų ir jų vidutinio dydžio sumažėjimo šalyje stebimas kraštovaizdžio susiskaidymo padidėjimas 28,4 %. Tuo pačiu stebimas kraštovaizdžio kontrastingumo (poliarizacijos) didėjimas – formuojasi raiškios tiek gamtinės, tiek antropogeninės teritorijos, dėl ko mažėja ekotoninių pereinamųjų zonų tarp kontrastingų kraštovaizdžio tipų. Ekotoninės zonos svarbios kraštovaizdžio ir biologinės įvairovės palaikymui.
Valstybinėje Aplinkos monitoringo 2018–2023 metų programoje išlaikoma 2011–2017 m. nustatyta esminė kraštovaizdžio monitoringo sistema: kraštovaizdžio struktūros pokyčiai per žemės dangos klasių teritorinio pasiskirstymo kaitą fiksuojami ir analizuojami, kraštovaizdžio poliarizacijos laipsnis nustatomas nacionaliniu, regionų ir vietos lygiu, specifiniai parametrai numatyti pajūrio juostos, karstinio regiono ir saugomų teritorijų bei Lietuvos teritorijos seismologiniam monitoringui. Nacionalinio ir regioninio sluoksnio duomenys bus gaunami remiantis Žemės dangos (CORINE LandCover) programos duomenimis, kosminiais vaizdais. Duomenų analizei bus naudojami naujausi moksliniai tyrimai, statistiniai ir geoinformaciniai duomenys. Vietos lygiu bus stebima ir vertinama žemės naudmenų ir žemėvaldos kaita, kraštovaizdžio poliarizacijos ir antropogenizacijos laipsnis, geodinaminiai ir dirvožemio geocheminiai procesai, etnoarchitektūriniai pokyčiai, kraštovaizdžio pažeidimai ir kiti pokyčiai.
[bookmark: _Hlk49438375]Kiekvienais metais Lietuvos Respublikos aplinkos ministras patvirtina valstybinių parkų kraštovaizdžio monitoringo planą kitiems metams. Plane yra numatoma, kad stebimi: 
· pagrindiniai kraštovaizdžio kaitos parametrai:
- būdingą ir unikalų valstybinio parko kraštovaizdį reprezentuojantys etalonai – panoramos, atsiveriančios iš regyklų (kraštovaizdžio erdvių fotofiksacija), ne rečiau nei 1 kartą per metus;
- kraštovaizdžio ir biologinės įvairovės apsaugai svarbių atvirų erdvių tvarkymas (Valstybinio parko kraštovaizdžio ir biologinės įvairovės apsaugai svarbių atvirų erdvių tvarkymo darbų apimtys, atliekant kraštovaizdžio erdvių fotofiksaciją), Valstybinio parko tvarkomose teritorijose prieš ir po tvarkymo darbus einamaisiais metais;
· papildomi kraštovaizdžio kaitos parametrai:
- gamtos paveldo objektai (gamtos paveldo objektų skaičius vienetais ir jų būklės vertinimas (gera, vidutinė, bloga)), ne rečiau kaip 1 kartą per metus;
- lankytojų poveikis ekologiniu požiūriu jautriose ir rekreacinio potencialo valstybinių parkų dalyse (rekreacinės digresijos laipsnis), ne rečiau kaip 1 kartą pasirinktose vietose;
- gamtos stichijos paveiktos dalys (gamtos stichijos paveiktų teritorijų skaičius vienetais ir plotas (ha)), prireikus.
Jonavos rajono savivaldybės teritorijoje kraštovaizdžio monitoringas vykdomas Kauno marių ir Neries regioniniuose parkuose.
Kauno marių regioninio parko direkcija 2019 m. atliko kraštovaizdžio monitoringą 31 taške, 2018 m. – 144 taškuose, 2017 m. – 98 taškuose, 2016 m. – 125 taškuose, 2015 m. – 105 taškuose (pastaba: tai visi direkcijos monitoringo taškai, esantys ne tik Jonavos rajono, bet ir Kauno miesto, Kauno rajono, Kaišiadorių rajono, Kėdainių rajono savivaldybių teritorijose).
Neries regioninio parko direkcija 2019 m. atliko kraštovaizdžio monitoringą 31 taške, 2018 m. – 96 taškuose, 2017 m. – 96 taškuose, 2016 m. – 95 taškuose, 2015 m. – 93 taškuose.
[bookmark: _Hlk49438455]Išanalizavus vykdytų ir vykdomų programų tyrimų apimtis, matyti, kad Jonavos rajono savivaldybės teritorijoje vykdomų kraštovaizdžio stebėsenos apimtys yra pakankamos, todėl šioje Programos dalyje nenumatyta vykdyti papildomų kraštovaizdžio tyrimų.



[bookmark: _Toc48321497]9. DUOMENŲ IR ATASKAITŲ TEIKIMO FORMA, TERMINAI, GAVĖJAI 

Aplinkos monitoringo atliktų tyrimų duomenys ir ataskaita pateikiama rašytine ir elektronine forma. Tarpinės ataskaitos teikiamos iki ateinančio pusmečio pirmojo mėnesio 15 d., metinė ataskaita – iki ateinančių metų sausio 15 d.
Aplinkos monitoringo duomenų ir ataskaitų gavėjai – Jonavos rajono savivaldybės administracija.
Metinės ir galutinė ataskaitos pateikiamos ir Aplinkos apsaugos agentūrai (AAA).
Aplinkos apsaugos agentūrai aplinkos oro ir paviršinio vandens savivaldybės aplinkos monitoringo duomenys teikiami naudojant informacinę sistemą „Aplinkos informacijos valdymo integruota kompiuterinė sistema“ (AIVIKS). Jei pateikti nurodytų duomenų naudojant IS „AIVIKS“ nėra techninių galimybių, duomenys teikiami elektronine forma Jonavos rajono savivaldybės administracijai ir Aplinkos apsaugos agentūrai. 
Aplinkos monitoringo vykdymo metu nustačius tiriamų parametrų ribinių verčių viršijimą ar kitus aplinkosaugos reikalavimų pažeidimus, apie tai nedelsiant turi būti informuojama Jonavos rajono savivaldybės administracija.

Aplinkos oro kokybė tiriama kartą per sezoną (pavasario, vasaros, rudens, žiemos). 
Paviršinio vandens (upių) mėginiai imami ir analizuojami kartą per sezoną (pavasario, vasaros, rudens, žiemos). Paviršinio vandens (tvenkinio) vandens mėginiai imami ir analizuojami 4 kartus šiltuoju metų periodu.
Dirvožemio mėginiai imami ir analizuojami pavasario sezono metu du kartus per 6 m. 
Aplinkos monitoringo programos Jonavos rajono savivaldybės teritorijoje įgyvendinimo grafikas pateikiamas 10.1 lentelėje.

10.1 lentelė. Aplinkos oro monitoringo programos įgyvendinimo Jonavos rajono savivaldybėje 2021–2026 m. grafikas
	Monitoringo vietų
skaičius
	Stebimi parametrai
	Stebėjimų
periodiškumas
	Matavimo metodai ir
procedūros

	Aplinkos oro monitoringas

	3 taškai

2 taškai

	NO2, SO2, LOJ, KD10, CO
NO2, SO2, LOJ, KD10, KD2,5, CO
	4 kartus per metus, skirtingais metų sezonais
	Programoje numatyti
Metodai ir procedūros

	Vandens monitoringas

	Paviršinio vandens monitoringas

	4 taškai:
· 3 taškai upėse
· 1 taškas tvenkinyje
	o	upėse: temperatūra, ištirpusio deguonies kiekis, suspenduotos medžiagos, BDS7; fosfatų fosforas; nitritų azotas; nitratų azotas, amonio azotas; Pbendras  ir Nbendras
o	tvenkinyje: temperatūra; BDS7; Pbendras ir Nbendras
Mėginių ėmimo metu registruojama aplinkos oro temperatūra
	4 kartus per metus, skirtingais metų sezonais





4 kartus per metus šiltuoju metų periodu (balandžio mėn. II pusėje–gegužės mėn., liepos mėn. II pusėje, rugpjūčio mėn. II pusėje, rugsėjo mėn. II pusėje–spalio mėn. I pusėje)
	Programoje numatyti
Metodai ir procedūros

	Dirvožemio monitoringas

	3 taškai
	Cr, Cu, Ni, Pb, Zn, Mn, naftos produktų indeksas (angliavandenilių C10-C40 suma), 
dirvožemio pH, 
mineralinio azoto (NH4-N ir NO3-N) kiekiai
	2022 m. pavasarį
2025 m. pavasarį
	Programoje numatyti
Metodai ir procedūros

Jonavos rajono savivaldybės aplinkos monitoringui vykdyti reikalingos lėšos pateikiamos 11.1 lentelėje.

11.1 lentelė. Lėšų poreikis monitoringui 2021–2026 metams, eurais (be PVM)
	Metai
	Darbų pavadinimas
	Preliminari kaina, Eur

	2021
	Aplinkos oro monitoringas
	14 000

	
	Paviršinio vandens monitoringas
	3 500

	
	Dirvožemio monitoringas
	0

	
	Viso: 2021 m.
	17 500

	2022
	Aplinkos oro monitoringas
	14 000

	
	Paviršinio vandens monitoringas
	3 500

	
	Dirvožemio monitoringas
	2 000

	
	Viso: 2022 m.
	19 500

	2023
	Aplinkos oro monitoringas
	14 000

	
	Paviršinio vandens monitoringas
	3 500

	
	Dirvožemio monitoringas
	0

	
	Viso: 2023m.
	17 500

	2024
	Aplinkos oro monitoringas
	14 000

	
	Paviršinio vandens monitoringas
	3 500

	
	Dirvožemio monitoringas
	0

	
	Viso: 2024 m.
	17 500

	2025
	Aplinkos oro monitoringas
	14 000

	
	Paviršinio vandens monitoringas
	3 500

	
	Dirvožemio monitoringas
	2 000

	
	Viso: 2025 m.
	19 500

	2026
	Aplinkos oro monitoringas
	14 500

	
	Paviršinio vandens monitoringas
	4 000

	
	Dirvožemio monitoringas
	0

	
	Viso: 2026 m.
	18 500

	Viso, Eur
	110 000



Pastaba:
į 2026 m. preliminarią kainą įtraukta ir viso vykdymo laikotarpio (2021–2026 m.) galutinės ataskaitos parengimo suma.

Esant poreikiui gali būti atliekami ir papildomi aplinkos tyrimai, nenumatyti šioje Programoje. Taip pat Savivaldybė, įgyvendindama Programą, gali keisti monitoringo stebėjimo taškų vietas.

